hotchpotch/miracl-hf-unified huggingface dataset:
పంజా
పంజా అయోమయ నివృత్తి కొరకు చూడండి పంజా (అయోమయ నివృత్తి)
పులి సింహం వంటి బలమైన జంతువులు తమ ఆహారం కోసం జింక ఏనుగు వంటి అనేక రకాల జంతువులను తమ కాళ్లను ముఖ్యంగా ముందరి కాళ్లను విసరి వాటిని చంపడానికి ప్రయత్నిస్తాయి. ఈ విధంగా ఒక జంతువు మరొక జంతువుపై దాడి చేసేటప్పుడు తమ కాళ్ల గోర్లు అవతలి జంతువు చర్మంపై బలమైన గాయాన్ని కలుగచేస్తాయి. అనగా ఒక జంతువు మరొక జంతువును చంపడానికి తన కాళ్లును బలంగా విసరడాన్ని పంజా విసరడం అంటారు. బలమైన, పదునైన గోర్లు మరియు శక్తివంతమైన వేళ్లు కలిగిన జంతుపాదాన్ని పంజా అంటారు. మనిషి చేతికి ఉన్న ఐదు వేళ్లు (పంచ వేళ్లు) నుంచే ఈ పంజా అనే పదం ఏర్పడింది.
సమకాలీకరించబడిన ఈత
సమకాలీకరించబడిన ఈతను ఇంగ్లీషులో సిన్కర్నైజ్డ్ స్విమింగ్ (Synchronized swimming) అంటారు. దీనిని కుదించి తరచుగా సిన్క్రో (Synchro) అంటారు. ఈతగాళ్లు ఒంటరిగా కాని, జంటగా కాని, కొంతమంది కలిసి గాని లేక కొన్ని జట్లుగా కాని నీటిలో లయబద్ధంగా ఈత కొడుతూ సంగీతానికి అనుగుణంగానృత్యం చేస్తూ లేక జిమ్నాస్టిక్స్ చేస్తూ అందరు ఒకే విధంగా చేయడాన్ని సమకాలీకరించబడిన ఈత అంటారు. ఇలా చేయడానికి స్విమ్మర్స్ కి ఎంతో నైపుణ్యం, బలం, ఓర్పుతో పాటు కఠోర సాధన చేయవలసి ఉంటుంది. జట్టులోని సభ్యుల మధ్య సఖ్యత, దయ చాలా అవసరం. అలాగే అసాధారణ శ్వాస నియంత్రణ కలిగి ఉండాలి. కొన్ని సమయాలలో తలక్రిందులుగా నీటి అడుగున కొన్ని సెకన్ల పాటు ఉండవలసి ఉంటుంది ఇటువంటి సమయంలో శరీరం చాలా ఒత్తిడికి గురవుతుంది. కచ్చితమైన సయయాన్ని పాటిస్తూ నీటిలో వీరు చేసే విన్యాసాలు చాలా కళాత్మకంగా ఉంటాయి.
ఈత
ఈత (వ్యాయామం)
గాలికి ఉండే పీడనాలు
గాలికి మూడు రకాల పీడనాలు ఉన్నాయి. 1.ఊర్ధ్వ ముఖ పీడనం 2.అధోః ముఖ పీడనం 3.పార్శ్వ ముఖ పీడనం.
భారతదేశంలో చాలా ప్రాంతాలలో బోర్లు వేసినప్పుడు ఒక ఇంచ్ నీరు పడుతుంది. రైతులు వాటిని పూడ్చి వేయడం లేక మరికొన్ని బోర్లు వేసి వాటికి మరికొన్ని మోటార్లు బిగించి వ్యవసాయం సాగు చేస్తున్నారు. ఈ ఒక ఇంచ్ నీరు పడిన బోరు బావులకు మూడు ఇంచ్ నీరు తోడగల శక్తి కలిగిన మోటార్లను బిగిస్తున్నారు. ఈ విధంగా మూడు ఇంచ్ నీరు కోసం మూడు మోటార్లును బిగించి విలువైన విద్యుత్ ను ఖర్చు చేయడం జరుగుతుంది. విద్యుత్ ఖర్చు లేకుండా గాలికి ఉండే ఊర్ధ్వ, అధోః పీడనాల ద్వారా ఒక బోరు లోని నీరు మరొక బోరు బావిలోనికి రంపించి ఒకే మోటారు ద్వారా రెండు బోరు బావులలోని నీరు తోడేందుకు ఒక ప్రయోగాన్ని రూపొందించడం జరిగింది.
ఒక మంచి నీరు తాగే గాజు గ్లాసు తీసుకొని దానికి నీరును నింపి దానిపై గ్రీటింగ్ కార్డ్ వంటి దళసరి కాగితంను ఉంచి కాగితమునకు చేయి అడ్డు పెట్టి నీరు కింద పడకుండా తలకిందులుగా తిప్పిన తరువాత చేయి తీసినప్పటికి నీరు కింద పడదు. ఈ విధంగా నీరు కింద పడకపోవడానికి కారణం గాలికి ఉండే ఊర్ధ్వ పీడన శక్తి.
ఊర్ధ్వ ముఖ పీడనం
ఊర్ధ్వ ముఖ పీడనం ను ఊర్ధ్వ పీడనం అని కూడా అంటారు. దీనిని ఇంగ్లీషులో Upper Pressure (ఊర్ధ్వ పీడనం) అంటారు. ఇది నిలువు ఒత్తిడిలో (Vertical pressure) ఒక భాగం అనవచ్చు. ఊర్ధ్వ అనగా పైన అని అర్ధం. ఊర్ధ్వ పీడనం అనగా ఒత్తిడి ద్వారా పైకి నెట్టడం అని అర్ధం. గాలికి ఉండే మూడు రకాల పీడనాలలో ఊర్ధ్వ ముఖ పీడనం ఒకటి.
వాతావరణ పీడనం
గురుత్వాకర్షణ
పీడనం
గాలికి ఉండే పీడనాలు
హోండా (అయోమయ నివృత్తి)
హోండా
హోండా మోటార్ సైకిల్స్ జాబితా
అయోమయ నివృత్తి
ఒక పదానికి అదే అర్థం వచ్చే మరొక పదం ఉండవచ్చు లేక అనేక పదాలు ఉండవచ్చు. అలాగే ఒకే పదం రెండు లేక అంతకంటే ఎక్కువ పదాలకు వేరు వేరు అర్ధాల నివ్వవచ్చు. ఒకే పదానికి ఉన్న వేరు వేరు అర్ధాలను నివృత్తి చేసుకొనుటను అయోమయ నివృత్తి అంటారు.
వికిపీడియాలో అదే పేరుతో రెండు లేదా అంతకంటే ఎక్కువ వ్యాసాలు ఉన్నప్పుడు వికీపీడియన్లు "అయోమయ నివృత్తి" పేజీలను ఏర్పాటు చేస్తారు. వికీపీడియాలో ఒకే అర్ధాన్నిచ్చే వ్యాసాలు ఉన్నప్పుడు అయోమయ నివృత్తి పేజీ తయారు చేసి (అనగా మొదట మూస చేర్చి) ఆ పేజీ లో నుండి సంబంధించిన వ్యాసాలకు వికీలింకులిస్తారు. ఉదాహరణకు ఒక వ్యక్తి వ్యాసం గురించి తెలుసుకునేందుకు వికిపీడియాలో వెతికినప్పుడు వికిపీడియా సెర్చ్ ఇంజిన్ "వ్యాసం" అనే పేరుతో ఉన్న పేజీని చూపిస్తుంది. వ్యాసం అనే పేరుతో ఒకటి కంటే ఎక్కువ వ్యాసాలు ఉన్నందున ఆ పేజీ వ్యాసం (అయోమయ నివృత్తి)లో చూపించబడుతుంది. వ్యాసం గురించి వెతుకుతున్న వ్యక్తి ఆ పేజీలో వివరణాత్మకంగా వివరించబడిన (ఈ క్రింది విధంగా) వాటిలో తనకు కావలసిన పేజీకి తను ఎంచుకొని సులభంగా ఆ పేజీకి చేరుకుంటాడు.
నానార్థాలు - ఒకే పదానికి వేరు వేరు అర్థాలను ఇచ్చు పదాలు
దూర్జయులు
దూర్జయులు వీరు కాకతీయుల పాలనలో వెలుగులోకి వచ్చారు. వెలనాటి చోడులు గణపతిదేవుడి చేతిలో ఓడిపోవడంతో వారి వద్ద సైన్యాధిపతులుగా పనిచేసిన నాయక కులాలవారు కాకతీయ సైన్యంలో చేరిపోయారు. ఆ క్రమంలో గణపతిదేవుడు కమ్మనాడు కు చెందిన జయపసేనాని ని సైన్యాధ్యక్షుడిగా నియమించుకున్నాడు. జయపసేనాని కృష్ణానదీ తీరంలో గవర్నరుగా చేసిన పిన్నచోడ నాయకుని కుమారుడు.
జయపసేనాని కాకతీయ సామ్రాజ్యానికి తన విశిష్ట సేవలు అందించాడు. ఫలితంగా గణపతిదేవుడు జయపసేనాని చెళ్ళెళ్ళు అయిన నారమ్మ మరియు పేరమ్మలను వివాహమాడాడు.
సూర్యవంశ క్షత్రియుడైన గణపతిదేవుడు దూర్జయ తెగ కన్యను వివాహమాడుట వలన రాణీ రుద్రమదేవి పుట్టియుండవచ్చును. అందువల్ల దూర్జయ తెగకు చెందిన కమ్మ వారు రుద్రమదేవిని తమ ఆడపడుచుగా భావించడమే కాకుండా తాము కాకతీయుల వంశస్తులమని చెప్పుకుంటారు.
సోనాక్షి సిన్హా
సోనాక్షి సిన్హా ప్రముఖ భారతీయ నటి. దబాంగ్, రౌడీ రాధోడ్ లాంటి ప్రజాదరణ పొందిన చిత్రాలలో నటించింది. ఈమె ప్రముఖ హిందీ నటుడు శతృఘ్న సిన్హా కుమార్తె.
ఓనమాలు
ఓనమాలు 2012, జూన్ 27 న విడుదలైన తెలుగు చిత్రం. "స్వచ్ఛమైన మనిషి కథ' అనేది ఉప శీర్షిక. నూతన దర్శకుడు క్రాంతి మాధవ్ సహ నిర్మించి దర్శకత్వం వహించిన చిత్రం. ఈచిత్రం విమర్శకులు ప్రశంసలు అందుకుంది.
నారాయణరావు మాస్టారు ఒక పల్లెటూరిలో పనిచేసే ప్రభుత్వ ఉపాధ్యాయుడు. అతడు తన విద్యార్థుల మరియు గ్రామస్థుల బాగోగుల కోసం నిరంతరం శ్రమిస్తూ అందులోనే తృప్తిని పొందుతుంటాడు. ఆయన పదవీవిరమణ అనంతరం కొడుకు వద్దకు అమెరికా వెళ్ళిపోతాడు. కొన్నేళ్ళ తర్వాత తిరిగి తన ఊరికి వచ్చిన అతను పూర్తిగా మారిపోయిన పరిస్థితులను ఎదురుచూశాడు. అభిమానాలు, ప్రేమల స్థానంలో స్వార్ధం, వ్యాపార దృక్పథం విజృంభించాయి. మార్పుకు చాలా బాధపడిన మాస్టారు దానిని బాగుచేయడానికి ప్రయత్నిస్తాడు. అతడు చేయాల్సిన మార్పును ప్రజలలో తీసుకొని రాగలిగాడా అనేది చిత్ర కథనం.
ఈ సినిమాలోని పాటలు అన్నీ సిరివెన్నెల సీతారామశాస్త్రి రచించారు.
ద్రవిడ విశ్వవిద్యాలయము
ద్రవిడ విశ్వవిద్యాలయం చిత్తూరు జిల్లా కుప్పంలో ఉంది.ద్రవిడ సంస్కృతులను, స్వభాషా, స్వజాతులను రక్షించుకోవడం, అభివృద్ధి పరచడం ఈ విశ్వ విద్యాలయ వ్యవస్థాపక లక్శ్యాలు.
వ్యవస్థాపక లక్శ్యాల సాధన కోసం ఈ విశ్వ విద్యాలయం త్రిరాష్ట్ర కూడలి అయిన కుప్పంలో‌ 1997 అక్టోబరు 20న ప్రారంభింపబడింది. విశ్వవిద్యాలయ స్థాపన కోసం వెయ్యి ఎకరాల స్థలాన్ని ప్రభుత్వం కేటాయించింది. కంప్యూటర్‌ సైన్స్‌, సీడీఎల్‌పీ, చరిత్ర విభాగాలతో ప్రారంభమై. నేడు 27 విభాగాలుగా విస్తరించింది. ఇక్కడి వాతావరణం పల్లెటూరిని తలపించే విధంగా ఉంటుంది.
ఇక్కడ ద్రవిడ భాష, సంస్కృతులపై విస్తృత పరిశోధనలు సాగుతున్నాయి. సంస్కృతి, భాష, చరిత్ర పరిరక్షణకు నాలుగు రాష్ట్రాల నుంచి 27 ద్రవిడ భాషల్లో అనేక వందల మంది పరిశోధకులు, పరిశోధనలకు వేదికగా నిలిచింది. వందల సంఖ్యలో గ్రంథాలు.. వేల సంఖ్యలో పరిశోధన పత్రాలు ప్రచురించి ద్రవిడ భాష, శాస్త్ర, జానపద కళలకు జీవం పోస్తోంది. ఇప్పటివరకు 500 మందికిపైగా విద్యార్థులు పీహెచ్‌డీ పట్టాలు అందుకున్నారు. జానపద కళలు, భాషలు ఇలా అనేక అంశాలపై పరిశోధనలు సాగుతున్నాయి. ప్రధానంగా ద్రవిడ భాషలకు సంబంధించి 300 పరిశోధన పత్రాలు సమర్పించారు. జానపద గిరిజన అధ్యయన శాఖ తరఫున విస్తృత స్థాయిలో పరిశోధనలు సాగించడానికి ‘ద్రవిడియన్‌ ఇండేజ్డ్‌ లాంగ్వేజ్‌’ పథకం కింద యూజీసీ రూ.1.6 కోట్ల నిధులు విడుదల చేసింది. ఈ నిధులతో అంతరించిపోతున్న చిన్నచిన్న భాషలను గుర్తించి... కోలారు, చిత్తూరు, కృష్ణగిరి జిల్లాల్లో రికార్డు చేసి భద్రపరిచే ప్రక్రియ జరుగుతోంది. శాప్‌ పథకం కింద మధ్యప్రదేశ్‌, మహారాష్ట్ర, ఆంధ్రప్రదేశ్‌లో నాయిక, కొలాని తదితర భాషలపై ఉస్మానియా యూనివర్సిటీ తర్వాత ద్రవిడ వర్సిటీలో మాత్రమే పరిశోధనలు సాగుతున్నాయి.భారతదేశంలో అంతరించిపోతున్న మూలికా వైద్యాన్ని భావితరాలకు అందించాలన్న ఆశయంతో విశ్వవిద్యాలయంలో మూలికా వనాన్ని ఏర్పాటు చేశారు. ఈ వనంలో 250 రకాల వనమూలికలు ఉన్నాయి. 10 ఎకరాల విస్తీర్ణంలో 2500 వనమూలికల మొక్కలు పెంచుతున్నారు. ఈ మొక్కలతో బయోటెక్నాలజీ విభాగం పర్యవేక్షణలో పరిశోధక విద్యార్థులు ఎలుకలపై ప్రయోగాలు చేస్తున్నారు.
ఒకప్పుడు ఏడు వేల పుస్తకాలతో ప్రారంభమైన గ్రంథాలయం నేడు.. 84,387 పుస్తకాలను కలిగివుంది.. 2012లో ఏర్పాటైన డిజిటల్‌ గ్రంథాలయంలో ప్రతి విద్యార్థి ఉచితంగా గంట పాటు అంతర్జాల సేవలు పొందే అవకాశాన్ని కల్పించారు. ప్రతిరోజూ 150 మంది విద్యార్థులు డిజిటల్‌ గ్రంథాలయంలో అంతర్జాల సేవలు అందుకుంటున్నారు. యూజీసీ సహకారంతో అంతర్జాలం ద్వారా జర్నల్స్‌ను పరిశీలించుకొనే అవకాశాన్ని కల్పించారు. 163 జర్నల్స్‌తో పాటు నాలుగు భాషల్లో 18 దినపత్రికలు అందుబాటులో ఉన్నాయి. ప్రతిఏటా రూ.35 లక్షలు జర్నల్స్‌, పుస్తకాలు, దినపత్రికల కోసం వెచ్చిస్తున్నారు.
మర్లుపెళ్ళి
వధువరులకు పెళ్ళి అయిన తరువాత వధువరులు ఇద్దరు పెళ్ళి జరిపించిన వధువు లేక వరుడు ఇంటికి వెళ్లతారు. అనగా పెళ్ళికోసం ఖర్చు చేసిన లేక పెళ్ళి జరిపించిన పెళ్ళి కుమారుని ఇంటికి కాని లేక పెళ్ళి కుమార్తె ఇంటికి కాని వీరిద్దరిలో ఎవరు పెళ్ళి జరిస్తారో వారింటికి అప్పుడే పెళ్ళి అయిన వధువరులు పెళ్ళి మండపం నుంచి నేరుగా వెళ్లడం జరుగుతుంది. తరువాత పెళ్ళి జరిపించిన వధువరులలోని ఒక ఇంటి నుండి వధువరులలోని మరొక ఇంటికి మరలి వెళ్లడాన్ని మర్లుపెళ్ళి లేక మరలు పెళ్ళి అని అంటారు. అనగా పెళ్ళి కుమార్తె ఇంటి వారు పెళ్ళి జరిపించి ఉంటే పెళ్ళి కుమార్తె ఇంటి నుండి పెళ్ళి కుమారుని ఇంటికి మరలి వెళ్ళడాన్ని లేక పెళ్ళి కుమారుని ఇంటి వారు పెళ్ళి జరిపించి ఉంటే పెళ్ళి కుమార్తె ఇంటికి మరలి వెళ్ళడాన్ని మర్లుపెళ్ళి అంటారు.
ఎక్కువగా పెళ్ళయిన రోజు నుండి మూడు రోజుల లోపల ఈ మర్లుపెళ్ళిని జరుపుకుంటున్నారు. పాత రోజులలో 16 రోజుల లోపల ఈ మర్లుపెళ్ళిని జరుపుకునేవారు.
ఎవరి ఇంటి వద్ద పెళ్ళి జరిగినప్పటికి శోభనం మాత్రం పెళ్ళికుమార్తె ఇంటి వద్ద జరపడం జరుగుతుంది. మర్లుపెళ్ళి శోభనానికి ముందు అయినా వెనుక అయినా జరగవచ్చు.
పెళ్లి
శోభనము
తు.చ.తప్పకుండా
తు.చ. తప్పకుండా అనే పదాన్ని కచ్చితంగా లేక ఉన్నది ఉన్నట్లుగా అనే అర్ధం వచ్చేలా లేక ఈ పదాలకు మరింత బలాన్ని చేకూర్చేదిగా ఉపయోగించడం జరుగుతుంది.
తు.చ. తప్పకుండా అనే పదం సంస్కృతం నుండి వచ్చింది. సంస్కృత శ్లోకాలు రాసేటప్పుడు పాటించవలసిన నియమాలలో పంక్తికి ఎనిమిది అక్షరాలు ఉండాలనే ఒక నియమం ఉండేది. ఒక్కోసారి ఎనిమిది అక్షరాలు రాయటం కుదరనప్పుడు తు, చ, స్వ, హి, వై వంటి కొన్ని అక్షరాలను ఉంచవచ్చు. ఉదాహరణకు : రామాయ లక్ష్మనశ్చతు
మన కవులు కొంతమంది సంస్కృత శ్లోకాలను తెలుగులోకి అనువాదం చేసేటప్పుడు సంస్కృత శ్లోకాలు వ్రాసిన వారు ఉపయోగించిన తు, చ, స్వ, హి, వై వంటి వాటికి సైతం కాని, మరియు అనే పదాలను ఉపయోగించి అనువాదం చేశారు. దేవభాష మీది గౌరవంతో తెలుగు కవులు తు, చ వంటి అక్షరాలను సైతం వదలి పెట్టకుండా కచ్చితంగా, ఉన్నది ఉన్నట్లుగా అనువాదం చేయడం వలన ఈనాడు కచ్చితంగా, ఉన్నది ఉన్నట్లుగా అనే పదాలు వాడవలసిన చోట తు.చ. తప్పకుండా అనే పదాం ఉపయోగంలోకి వచ్చింది.
తు.చ. అంటే రామస్తు సీతాన్ దృష్ట్వా.రామశ్చ చకార తు చ అనేవి సంస్కృత భాషలో విశేషాలక్రింద లెక్క. ఇది పాద పూరణ కోసం వాడతారు. ఇవి సంస్కృత వాజ్మయంలోనివి.
'తు' అంటే తుమ్మినా...'చ' అంటే చచ్చినా అని.ఇది పూర్తిగా తెలుగు వ్యావహారిక జానపదము. మన సంప్రదాయం ప్రకారం ఎవరైనా తుమ్మితే అది అశుభం లేదా అపశకునంగా భావించి సదరు చెయ్యబోయే పనిని ఆపివేస్తారు. ఇక ఎవరైనా ఒక వ్యక్తి చచ్చిపోయిన తరువాత కొన్ని పనులు అర్థంతరంగా ఆగిపోతాయి. ఇక్కడ మొదటిది (తుమ్ము) మన జీవితములో చాలా సాధారణంగా జరిగే విషయం, అతి స్వల్పమైనది. ఇక రెండవది (మరణం) జీవమే లేనిది, అంటే అతి గరిష్ఠమైనది. ఈ రెండిటిలో ఏది జరిగినా తప్పకుండా ఆ యొక్క పనిని ముగించుతాను అని అర్థము అనగా ఎన్ని అవాంతరాలు వచ్చినా అనుకున్న పని అయిపోవాలి అనే దృఢ సంకల్ప బలమే 'తప్పకుండా' అనే పదానికి 'తు.చ.' బలము.
పారాణి
పారాణిని పెళ్ళి సమయంలో పెళ్ళికొడుకు మరియు పెళ్ళికూతురు కాళ్ళకు చేతులకు పూసి అందంగా తీర్చిదిద్దుతారు. ఇది గోరింటాకు వలె ఉన్నప్పటికి వాడినప్పటికి దీనికి ప్రత్యేక స్థానం ఉంది. దీనిని పెళ్ళి సమయంలో వధువరుల అలంకరణలో ఒక సాంప్రదాయంగా వాడుతున్నారు.
ఒక దబరను తీసుకొని దానిలో ఒక చిన్న గ్లాసును ఉంచి దాని చుట్టూ చిన్న చిన్న ఎండిన కొబ్బరి చిప్ప పలుకులు లేదా బెల్లం ముక్కలు వేసి దానిని ఒక పొయ్యి మీద ఉంచి ఈ దబరపై నీటితో నింపిన మరొక దబరను ఉంచి వేడి చేయాలి. వేడి చేసిన కొంతసేపటికి దబరలోని నీరు ఆవిరి రూపం దాల్చి కింది దబరలో ఉంచిన చిన్న గ్లాసులో నీరుగా మారుతుంది. ఈ విధంగా తయారైన నీరు విడిగా ఉంచుకొని పారాణి అవసరమయినప్పుడు ఈ నీటిలో మంచి కుంకుమను కలుపుట ద్వారా పారాణిని తయారు చేసుకుంటారు.
అష్టాదశ పురాణములు - వాటి ప్రధాన సందేశములు
వ్యాసమహాఋషి రచించిన అష్టాదశ పురాణాలలో ఎన్నో సందేశాలున్నాయి కనుకనే మన దేశంలో నేటికీ ఎన్నో దేవాలయాల్లో నిత్యపురాణ ప్రవచనాలు జరుగుతున్నాయి. ఈ విధంగా పురాణాల్లో ఆధ్యాత్మిక విషయాలు మాత్రమే గాక సామాన్యులకు ఉపయోగపడే రీతులు, నీతులు ఎన్నో దర్శనమిస్తున్నాయి.
1. బ్రహ్మపురాణం - ధర్మాన్ని రక్షించడం ద్వారా రాజ్యం, స్వర్గం, ఆయువు, కీర్తిప్రతిష్ఠలు, మోక్షం మొదలైనవి సిద్ధిస్తాయని బ్రహ్మపురాణం చెబుతోంది.
2. పద్మపురాణం
3. విష్ణుపురాణం - శివ, కేశవుల మధ్య భేదం లేదనీ ఈ కారణంగా వారిని భేద భావంతో చూడరాదని విష్ణుపురాణ సందేశం.
4. వాయుపురాణం
5. శ్రీమద్భాగవతపురాణం
6. నారదపురాణం
7. మార్కండేయపురాణం
8. అగ్నిపురాణం
9. భవిష్యపురాణం
10. బ్రహ్మవైవర్తపురాణం
11. లింగపురాణం
12. వరాహపురాణం
13. స్కాందపురాణం
14. వామనపురాణం
15. కూర్మపురాణం
16. మత్స్యపురాణం
17. గరుడపురాణం
18. బ్రహ్మాండపురాణం
వెటకారం
పదాలు ప్రోత్సహిస్తున్నట్టుగాను అర్ధాలు నిరుత్సాహపరచే విధంగా ఉపయోగించే మాటలను వెటకారపు మాటలు అంటారు. ఇటువంటి మాటలను ఉపయోగించడాన్నే వెటకారం అంటారు. ఇలా వెటకరించే గుణం లేక లక్షణాలు ప్రతి మనిషిలో సహజంగా ఉంటాయి. వెటకరించడం కొందరికి వ్యసనంగా మారి అదే పనిగా ఇతరులను వెటకరిస్తుంటారు లేక వెటకారం చేస్తుంటారు. అదే పనిగా ఎక్కువగా వెటకారం చేసే వ్యక్తిని వెటకారపోడు అంటారు.
నడచి వెళ్తున్న లేక వాహనంలో వెళ్తున్న వారిని దాటి ముందుకు వెళ్ళి నడచి లేక వాహనంలో వెళ్తూ వెనుక వారికి ఆటంకం కలిగేలా అనవసరపు లేక అసందర్భపు విన్యాసాన్ని ప్రదర్శించడాన్ని వెటకారం ప్రదర్శించడం అంటారు. ఇటువంటివి తెలిసిన వారి మధ్య లేక స్నేహితుల మధ్య తమాషాకు జరుగుతుంటాయి. మితిమీరిన వెటకార ప్రదర్శనలు ప్రమాదానికి దారితీస్తాయి.
1. ఒక మోస్తారుగా చదివే ఒక అబ్బాయిని అబ్బ ఈ అబ్బాయి సూపర్ గా చదువుతాడు అని అనడం.
టెలివిజన్ స్టూడియో
టెలివిజన్ ప్రసారాల కోసం ప్రత్యేకంగా రూపొందించుకున్న స్టూడియోను టెలివిజన్ స్టూడియో అంటారు. ఈ స్టూడియోలో టెలివిజన్ ప్రసారాల కోసం కొన్ని కార్యక్రమాలను వీడియో కెమెరా ద్వారా చిత్రీకరిస్తారు. ఇక్కడ చిత్రీకరించే కార్యక్రమాలు అవసరమనుకుంటే అప్పటికప్పుడే ప్రత్యక్షంగా ప్రసారం చేస్తారు లేదా వాటిని భద్రపరచి ఆవసరమనుకున్నప్పుడు వాటిని ప్రసారం చేస్తారు. ఈ టెలివిజన్ స్టూడియో వారు వీడియో ప్రసారాలను చక్కగా ప్రసారం వేసేందుకు మామూలు పనివారితో పాటు అనేక మంది సాంకేతిక నిపుణులు ఇక్కడ పనిచేస్తూ తమ సహకారాన్ని అందిస్తుంటారు. కొన్నిసార్లు తీసిన వీడియోను మళ్ళీ ఎడిటింగ్ చేయవలసి ఉంటుంది. తీసిన వీడియోలకు మాటలను జత చేస్తూ వాటిని ఒక నిర్ణీత సమయానికి కుదించడమో లేక పొడిగించడమో చేయవలసి ఉంటుంది.
తెలుగు టీవీ ఛానళ్ళు
నూతి శంకరరావు
నూతి శంకరరావు (Nooti Shankar Rao) ఆర్యసమాజ్ కు చెందిన ప్రముఖ నాయకుడు. నిజాం వ్యతిరేక ఉద్యమంలో కీలకపాత్ర వహించాడు. పండిత్ నరేంద్రజీ, వినాయకరావు విద్యాలంకర్ వంటి ప్రముఖల ప్రసంగాల వల్ల ప్రభావితుడైనాడు. టేక్మల్ లో ఆర్యసమాజ సమ్మేళనం జరిపించాడు. 1948 మార్చిలో అరెస్టు కాబడి విమోచనోద్యమం అనంతరం విడుదలైనారు. 1951లో రెవెన్యూశాఖలో రెవెన్యూ ఇన్స్‌పెక్టర్‌గా ఉద్యోగం పొంది పదోన్నతులు పొంది డిప్యూటి కలెక్టరుగా పనిచేసి ఉద్యోగ విరమణ పొందాడు.
1930, ఫిబ్రవరి 13న మెదక్ జిల్లా, టెక్మల్లో జన్మించాడు.
గౌతమ్ పబ్లిషర్స్
గౌతమ్ పబ్లిషర్స్ విజయవాడలోని సైకంవారి వీధి నుండి పనిచేస్తున్న పుస్తక ప్రచురణ సంస్థ.
శ్రీ దుర్గ భైరవేశ్వర స్వామి దేవస్థానము, భైరవకోన
శ్రీ దుర్గ భైరవేశ్వర స్వామి దేవస్థానం ఆంధ్రప్రదేశ్ రాష్ట్రంలోని ప్రకాశం జిల్లా చంద్రశేఖరపురం మండలంలోని అంబవరం కొత్తపల్లి గ్రామానికి 5 కిలోమీటర్ల దూరంలో ఉన్న భైరవ కోనలో ఉంది.
కృతయుగం నృసింహాలయంలో ప్రహ్లాదుడు నియమించిన అర్చకుడు భైరవుడు ప్రహ్లాదుడు పరమపదించిన తరువాత పట్టించుకొనే వారులేక క్షుద్బాధభరించ లేక దారిదోపిడీలకు పాల్బడేవాడు అందుకు ఆగ్రహించిన నృసింహాస్వామి రాక్షసుడవుకమ్మని శపించాడు తెలిసి చేసినతప్పు కాదని ఆకలి భరించలేక చేసానని పరిహారం శూచించమని భైరవుడు ప్రాదేయ పడటంతొ కలియుగాంతం వరకు తనకంటికి కనిపించకుండా తనభక్తులు తెచ్చినది ఏదైనా తనప్రసాదంగా భావించి శ్వీకరిస్తూ ఉండమనీ కలియుగనంతరం మళ్లీ తన సేవకు వినియెగించుకుంటానని వరమిచ్చాడు నాటినుంచి భైరవుడు భైరవకోనలో పూజలందుకుంటున్నాడు
ఈ నల్లమల అరణ్యంలో ఎక్కడచూసినా దేవీదేవతల శిలారూపాలే కనిపిస్తుం టాయి. ముఖ్యంగా ఓ కొండలోనే ఎనిమిది ఆలయాలు చెక్కిన వైనం ఎంతో అపురూపంగా అనిపిస్తుంటుంది. ఒకే కొండలో మలిచిన ఎనిమిది శివాలయాలనూ ఏకకాలంలో ఇక్కడ దర్శించుకోవచ్చు. వీటిలో ఏడు దేవాలయాలు తూర్పుముఖంగా, ఒక్కటి మాత్రం ఉత్తర ముఖంగా చెక్కబడ్డాయి.వీటన్నింటిలోనూ గర్భాలయాలూ, వరండాలూ స్తంభాలూ అన్నీ ఆ కొండ రాయితోనే మలచగలగడం విశేషం. శివలింగాలను మాత్రమే గ్రానైట్‌ శిలలతో చెక్కి ప్రతిష్ఠించారు.
శ్రీ భైరవేశ్వరస్వామివారి దేవస్థానం. భైరవకోన., కార్యనిర్వహణ అధికారి ఫోన్ నం. 9848331745.
గరుడ ముక్కు
గరుడ ముక్కు అనగా ఒక ఔషధ మొక్క. దీని విత్తనాలు గ్రద్ధ ముక్కు ఆకారంలో, కాండం రెండు చేతులు కలిసినట్లుగా ఉంటుంది. ఈ మొక్క శాస్త్రీయ నామం మార్టీనియా ఆన్యువా (Martynia Annua). దక్షిణ భారతదేశంలో ఉన్న ఎజెన్సీ నేలల్లో ఈ మొక్క ఎక్కువగా కనిపిస్తుంది. పంజాబీ, హిందీ భాషల్లో ఈ మొక్కను హతజోరి లేక హతజోడి అని అంటారు. సంస్కృతంలో ఈ మొక్కను కాకంగి, కకనస అనే పేర్లతో పిలుస్తారు.
ఈ మొక్క ఆకుల రసం మూర్ఛ వ్యాధికి అద్భుతంగా ఉపయోగపడుతుంది. ఆకుల రసం నిద్రలేమికి, క్షయ, బొంగురు గొంతుకు, విషపురుగుల కాటుకు, గండమాలకు ఉపయోగపడుతుంది 
2. విత్తనాల నుంచి తీసిన నూనెను తెల్లజుట్టుకు, దురదలకు, చర్మవ్యాధులకు వాడవచ్చును.
మధ్యప్రదేశ్ ఏజన్సీ ప్రాంతాల్లో గిరిజనులు ఈ మొక్క కాండాన్ని తాంత్రిక, వశీకరణ చర్యలకు వాడుదురు.
చుక్క (అయోమయ నివృత్తి)
చుక్క నక్షత్రం - ఇవి రాత్రులందు చీకటిలో ఆకాశంలో మెరుస్తూ కనిపిస్తాయి. పగలు కూడా ఉన్నప్పటికి మామూలు కంటికి కనిపించవు.
చుక్క అమ్మాయి - అందమైన అమ్మాయిని చక్కనైన చుక్క లేక చుక్క లాంటి అమ్మాయి అని వ్యవహరిస్తుంటారు.
చుక్క గుర్తు - ఏదైన ఒక గుర్తు కోసం పెట్టే చుక్కను గుర్తు అంటారు.
చుక్క ఫుల్ స్టాప్ - ఒక వాక్యం పూర్తయిన తరువాత ఉపయోగించే చుక్కను ఫుల్ స్టాప్ అంటారు. ఫుల్ స్టాప్ ను తెలుగులో విరామ బిందువు అంటారు.
చుక్క బొట్టు - అలంకరణలో భాగంగా కుంకుమ లేదా కాటుక వంటి వాటితో పెట్టుకునే చుక్కను బొట్టు అంటారు.
చుక్క మధ్యం - సారాయి, బ్రాంది వంటి మత్తు పానీయాలను చుక్క అంటారు.
చుక్క బిందువు - నీటి బొట్టును లేదా హిమ బిందువులను చుక్క అంటారు.
విరామ బిందువు
ఫుల్ స్టాప్ ను తెలుగులో విరామ బిందువు అంటారు. దీనిని వాక్యాలు రాసేటప్పుడు ఒక వాక్యం పూర్తయిన తరువాత వాక్యం పూర్తయినది అని సూచించడానికి ఈ గుర్తును ఉపయోగిస్తారు. ఫుల్ స్టాప్ సంకేతం (.). వెబ్ చిరునామాలు చెప్పేటప్పుడు డాట్ అని, గణన సందర్భంలో చెప్పవలసినప్పుడు డాట్ లేక పాయింట్ అని అంటారు. వాక్యం పూర్తయిన సందర్భంగా వచ్చే బిందువుకు భిన్నంగా ఇవి మధ్య బిందువుగా ఉండుట వలన కొందరు నిపుణులు ఈ బిందువులను బేస్ లైన్ డాట్ అంటారు, ఎందుకంటే ఈ డాట్ బేస్ లైన్ మీద ఉండుట వలన.
విరామ చిహ్నాల సిస్టమ్ను కనుగొన్న బైజాంటియమ్ యొక్క అరిస్టోఫాన్స్ నుండి ఫుల్ స్టాప్ చిహ్నం వచ్చింది, లైన్ పై డాట్ స్థానం ఉండే ఎత్తుపై దాని అర్థం నిర్ణయించబడుతుంది. ఎక్కువ ఎత్తులో ఉన్న డాట్ ను (˙) "periodos" అని పిలిచేవారు మరియు ఇది ఒక పూర్తి ఆలోచన లేదా వాక్యాన్ని సూచిస్తుంది. మధ్య డాట్ (·) ను "kolon" అని పిలిచేవారు మరియు ఒక పూర్తి ఆలోచన యొక్క భాగాన్ని సూచిస్తుంది. కింద ఉన్న డాట్ ను (.) "telia" అని పిలిచేవారు మరియు ఇంకా ఒక పూర్తి ఆలోచన యొక్క భాగాన్ని సూచిస్తుంది.
విరామ చిహ్నములు
అమ్మాయి
అమ్మాయిని ఇంగ్లీషులో గర్ల్ (Girl) అంటారు. స్త్రీగా పుట్టిన బిడ్డను అమ్మాయి పుట్టింది అంటారు. పుట్టినప్పటి నుండి 12 నెలల వయసు వరకు శిశువుగా (Baby), 12 వ నెల నుండి 5 వ సంవత్సరం వచ్చే వరకు పిల్లలుగాను (Kids), 5 వ సంవత్సరం నుండి 12 సంవత్సరముల వయసు వరకు బాలిక (Girl) గాను, 12 వ సంవత్సరం నుండి 19 వ సంవత్సరంల వయసు వరకు యువతిగాను (Young Women) పిలవబడుతుంది. అమ్మాయికి పెళ్లయిన తరువాత ఆమెగా పిలవబడుతుంది అలాగే పెళ్ళి కాకుండా ఉండిపోయిన స్త్రీలను కూడా ఆమె అనవచ్చును. అమ్మాయి అనే పదాన్ని తరచుగా కుమార్తెకు పర్యాయపదంగా కూడా ఉపయోగిస్తారు.
ఆంగ్ల పదం గర్ల్ (girl) మొదటిసారి క్రీ.శ. 1250 మరియు 1300 మధ్య మధ్య యుగాలలో కనిపించింది, మరియు ఆంగ్లో సాక్సాన్ పదాలైన gerle, girle or gurle నుండి వచ్చింది. ఆంగ్లో సాక్సాన్ పదం gerela అర్థం దుస్తులు లేదా వస్త్రాలు, ఈ అంశాన్ని కొన్ని భావాలలో పర్యాయ పదంగా ఉపయోగించారని కూడా తెలుస్తోంది.
అబ్బాయి
బాలిక
టీనేజ్
లింగ భేదం
మార్టీనియేసి
మార్టీనియేసి" (Martyniaceae"') పుష్పించే మొక్కలలో లామియేలిస్ క్రమానికి చెందిన ఒక కుటుంబం. కొన్ని వర్గీకరణ పద్ధతులలో పెడాలియేసి కూడా ఈ కుటుంబంలో చేర్చబడినది. ఈ రెండింటిలోను ఆకులు మరియు కాండం మీద మెత్తటి నూగు ఉంటుంది. వీటి పండ్లకు చిన్న కొక్కేలు లేదా కొమ్ములు ఉంటాయి.
అబ్బాయి
అబ్బాయి (మగ బిడ్డ)ని ఇంగ్లీషులో Boy అంటారు. అబ్బాయిని బాలుడు అని కూడా అంటారు. అబ్బాయి అనగా ఒక యువ మానవ పురుషుడు, సాధారణంగా పిల్లవాడు లేక యవ్వన దశలో ఉన్నవాడు. అతను వయోజనుడు అయిన తరువాత వ్యక్తిగా (man) అభివర్ణించబడతాడు. అమ్మాయి నుండి అబ్బాయిని వేరు చేసే చాలా స్పష్టమైన విషయం వీరి అంగాలలో సాధారణంగా ఉండే తేడా. అబ్బాయి పురుషాంగం కలిగి ఉండగా, అమ్మాయి యోనిని కలిగి ఉంటుంది. అయితే కొన్ని ఉభయలింగ శరీరముతో అస్పష్ట జననాంగాలను కలిగిన పిల్లలు మరియు జన్యుపరంగా స్త్రీ లింగమార్పిడి చేసుకున్న పిల్లలను అబ్బాయిగానే గుర్తించడం లేదా వర్గీకరించడం చేస్తారు. అబ్బాయి అనే పదం ప్రధానంగా జీవ సంబంధ సెక్స్ వ్యత్యాసాలు, సాంస్కృతిక పరంగా లింగ పాత్ర వ్యత్యాసాలు లేదా రెండింటిని సూచించడానికి ఉపయోగిస్తారు.
బాయ్ (boy) అనే పదం మధ్య ఆంగ్లం boi, boye ("boy, servant"), జర్మన్ పదం boy, తూర్పు ఫ్రిసియన్ boi ("boy, young man") మరియు వెస్ట్ ఫ్రిసియన్ boai ("boy") అనే పదాల నుంచి ఉద్భవించింది.
అబ్బాయి (అయోమయ నివృత్తి)
పురుషుడిగా పుట్టిన బిడ్డను అబ్బాయి అంటారు.
తామరపల్లి తిమ్మయ్య
తామరపల్లి తిమ్మయ్య ఒక ప్రాచీన తెలుగు కవి. ఇతడు "శేషధర్మము" అనే పద్యకావ్యమును రచించెను. ఇతడు నియోగి బ్రాహ్మణుడు. సుమారు నూరు సంవత్సరముల క్రిందట యుండెను.
ఈ కావ్యమును శ్రీరామునికి అంకితమిచ్చెను. ఈ కావ్యములోని ఒక పద్యము :
ఉ. తోడికులాంగన ల్మణులతో గనకంబులతోడ వెండితో
వాడలవాడలన్ సిరికి వన్నెలు వెట్టుచు నాథపుత్రులం
గూడి సుఖింపగా మనము కూటికి గూరకు జిక్కి బిడ్డల
ల్లాడగ నెల్లకాలము మహాత్మ కనుంగొనుచుండ శక్యమే.
ప్రయాగ కామేశ్వరకవి
ప్రయాగ కామేశ్వరకవి ఒక ప్రాచీన తెలుగు కవి. ఇతడు గోపాలలీలా సుధాలహరి అనే ప్రబంధమును రచించెను. ఇతడు విశాఖపట్టణము నకు చెందినవాడు, వైదిక బ్రాహ్మణుడు, కౌశిక గోత్రుడు, నారసింహ పౌత్రుడు మరియు సర్వేశ్వర పుత్రుడు.
ఇది మూడు ఆశ్వాసముల ప్రబంధము. దీనిని రచయిత రామతీర్థస్వామికి అంకితము చేసెను. ఇందులోని ఒక పద్యము :
ఉ. దుండగ మేలసేసెదవు తోయజసాయక దండనిల్చి కో
దండము డించి మాచెలికి దండము పెట్టుము రెండుకన్నులన్
నిండిననీరు దోయిటను నించి శపించు దదశ్రువారి నిన్
దండనచేయుఫాలశిఖితండ్రిసుమీ కడుశిక్ష చేయగన్.
అయ్యగారి
అయ్యగారి తెలుగు వారిలో కొందరి ఇంటిపేరు.
అయ్యగారి పేరుతోనున్న కొన్ని గ్రామాలు.
అన్నమయ్య పదసౌరభం
అన్నమయ్య పదసౌరభం ఒక సంగీత ప్రాముఖ్యత కలిగిన తెలుగు రచన. దీని గ్రంధకర్త సంగీత కళానిధి, సంగీత విద్యానిధి డా.నేదునూరి కృష్ణమూర్తి.
అమ్మాయి (అయోమయ నివృత్తి)
అమ్మాయి ని ఇంగ్లీషులో Girl అంటారు. స్త్రీగా పుట్టిన బిడ్డను అమ్మాయి పుట్టింది అంటారు.
అమ్మాయి పేరుతో నున్న తెలుగు సినిమాలు.
చిహ్నం
చిహ్నంను ఆంగ్లంలో సింబల్ అంటారు. చిహ్నాన్ని గుర్తు అని కూడా అంటారు. చిహ్నం ఒక ఆలోచనను సూచిస్తుంది. చిహ్నం సమాచారాన్ని తెలియజేయుటకు ఉపకరిస్తుంది. ఆష్ట భుజాలు గల ఎరుపు రంగు చిహ్నం ఆపమని సంకేతానిస్తుంది. ఒక గుడారం చిహ్నం ఇక్కడ మీరు అతిథ్యం స్వీకరించడానికి వసతి కలదు అని సూచించవచ్చు. సంఖ్యల కొరకు అంకెలను చిహ్నాలుగా వాడుతారు. వ్యక్తిగత పేర్లు వ్యక్తులను సూచించడానికి చిహ్నాలుగా ఉన్నాయి. ఎర్ర గులాబీ ప్రేమ మరియు కరుణకు సంకేత చిహ్నాలు. చిహ్నం అనగా డ్రాయింగ్, ఆకారం, లేదా ఒక భావనను సూచించే వస్తువు, అంశం, లేదా ఏదో మొత్తం. అక్షరాలు అత్యంత సాధారణ చిహ్నాలుగా ఉన్నాయి, ఇవి పదాలకు మరియు ధ్వనులకు చిహ్నాలుగా ఉన్నాయి. ఒక చిహ్నం వాస్తవ వస్తువు లేదా ఒక నిర్దిష్ట రంగును లేదా నమూనాను కలిగి ఉంటుంది. శిలువ క్రైస్తవ మతం యొక్క చిహ్నం, అలాగే రాజదండం రాచరిక అధికారానికి చిహ్నం. జాతీయ చిహ్నం ఒక ప్రత్యేక దేశానికి సంబంధించిన ఒక చిహ్నం.
సింబల్ అనే పదం, గుర్తు లేక సంకేత పదం అనే అర్థాలనిచ్చే గ్రీకు పదమైన సింబలాన్ (symbolon) నుండి ఉద్భవించింది.
గుర్తు (అయోమయ నివృత్తి)
గుర్తు - ఏదైనా ఒక ప్రత్యేక ప్రాంతాన్ని గుర్తించుటకు పెట్టే చుక్క లేక మార్క్ లేక డాట్.
గుర్తు సింబల్ - ఇది చిహ్నం. ఇది సమాచారాన్ని సూచిస్తుంది.
ద్రావిడ నిర్మాణం
దక్షిణ భారతదేశంలో వేల సంవత్సరాల క్రితం ఉద్భవించిన నిర్మాణ శైలి ద్రావిడ నిర్మాణం. ద్రావిడ భాషలు మాట్లాడే ద్రావిడ ప్రజలు ఈ నిర్మాణాలను నిర్మించడం వలన వీటిని ద్రావిడ నిర్మాణాలు అని పిలుస్తున్నారు. ఇవి ప్రధానంగా పిరమిడ్ ఆకారాన్ని కలిగి ఉన్న దేవాలయాలు, తమిళంలో వీటిని కోవెలలు అంటారు. కఠినమైన రాతి శిలలను చెక్కి దేవాలయ రూపాన్ని సృష్టించడానికి ఈ నిర్మాణాలలో అనేక దేవతల, యోధుల, రాజుల, మరియు నర్తకుల విగ్రహాలను పొందు పరిచారు. పురాతన పుస్తకం వాస్తు శాస్త్ర లో దేవాలయ నిర్మాణం యొక్క మూడు శైలులు ఒకటిగా చెప్పబడింది, ఇది ప్రధానంగా తమిళనాడు ప్రాంతంలో ప్రారంభమైంది. ప్రస్తుతం దక్షిణ భారత రాష్ట్రాలైన తమిళనాడు, కర్ణాటక, కేరళ మరియు ఆంధ్రప్రదేశ్ లలో అధిక భాగం నిర్మాణాలు ఉన్నాయి. అనేక ఇతరులతో పాటు చోళులు, చేర, పాండ్య, పల్లవులు, రాష్ట్రకూటులు, చాళుక్యులు, హోయసలులు, మరియు విజయనగర సామ్రాజ్యం వివిధ రాజ్యాలు మరియు సామ్రాజ్యాలు కాలక్రమంలో ద్రావిడ నిర్మాణకళ యొక్క వికాసానికి విశేష కృషి చేశారు. ఇంకా ద్రావిడ శైలి నిర్మాణం ఉత్తర భారతదేశం, శ్రీలంక, మాల్దీవులు, మరియు ఆగ్నేయ ఆసియా యొక్క వివిధ భాగాలను ప్రాంతాల్లో చూడవచ్చు. కంబోడియాలోని ఆంగ్‌కోర్ వాట్ మరియు ఇండోనేషియాలోని ప్రాంబనాన్ ప్రారంభ ద్రావిడ ఆర్కిటెక్చర్ ఆధారంగా నిర్మించారు.
ద్రావిడ ప్రజలు
ద్రావిడ ప్రజలు అనగా ద్రావిడ భాషలు మాతృభాషగా గలవారు. వీరు దక్షిణ భారతదేశంలో స్థానికంగా అనేక సమూహ కుటుంబాలలో సుమారు 220 మిలియన్ల ప్రజలు (22 కోట్ల మంది) కలరు. దక్షిణ భారతదేశంతో పాటు భారతదేశం కేంద్ర స్థానంలో కొన్నిచోట్ల, శ్రీలంక, బంగ్లాదేశ్, పాకిస్థాన్, మాల్దీవులు మరియు నేపాల్ ప్రాంతాలలో ఈ ద్రావిడ భాషను మాట్లాడే వారు ఉన్నారు. వీరందరిని ద్రావిడ ప్రజలు అంటారు. ద్రవిడులలో సింహ భాగం తమిళులు, మలయాళీలు, కన్నడిగులు, తెలుగు ప్రజలు కలరు. వీరే కాక ఇతర ద్రవిడులలో తుళువలు, గోండ్లు మరియు బ్రహుయ్ లు కలరు.
సామెతలు - య
రాజు ఎలా వుంటాడో ప్రజలు కూడా అలాగే వుంటారు అని అర్థం. అనగా పాలకులు ఎలా వుంటారో ప్రజలు కూడా అలాగే వుంటారని అర్థం.
ఎద్దుకున్న పుండును పొడుస్తూ కాకి ఆనంద పడుతుంది. కాని అది ఎద్దుకు చాల బాదాకరమైన విషయము. అలా ఒకరి కష్టాలను చూసి ఆనంద పడేవారినుద్దేశించి ఈ సామెతను చెప్పతారు.
ఎడ్ల గురవారెడ్డి
ఎడ్ల గురువారెడ్డి (Edla Guruva Reddy) ఆగష్టు 16, 1914న మెదక్ జిల్లా రామంచ గ్రామంలో జన్మించాడు. సిద్ధిపేట మరియు హైదరాబాదులలో విద్యనభ్యసించాడు. సిటీ కాలేజీలో ఇంటర్మీడియట్, ఉస్మానియా విశ్వవిద్యాలయం నుంచి బీఏ, ఏంఏ పట్టాపొందాడు. గురువారెడ్డి ఉస్మానియా విశ్వవిద్యాలయంలో ఉన్నప్పుడే వందేమాతరం ఉద్యమం జరిగింది. ఇతను కూడా ఉద్యమంలో చురుగ్గా పనిచేశాడు. యూనివర్శిటీ నుంచి బహిషృతుడై నాగ్పూర్ లో చేరారు. నిషేధం తర్వాత మళ్ళీ హైదరాబాదు వచ్చి నిజాం నిరంకుశ పాలనకు, దాష్టీక రజాకార్లకు వ్యతిరేకంగా ఉద్యమించాడు.వరంగల్ జిల్లాలో ప్రముఖమైన భైరాన్ పల్లి సంఘటనలో ఇతను పాల్గొన్నాడు. మెదక్ జిల్లా విఠలాపూర్లో గురువారెడ్డి ప్రోత్సాహంతో 5వేల మంది జెండావందనం చేశారు. నిరంకుశ నిజాం ప్రభుత్వానికి వ్యతిరేకంగా జరిగిన విమోచనోద్యమంలో చురుగ్గా పాల్గొని, హైదరాబాదు భారతయూనియన్ లో కలిసిన పిదప కమ్యూనిస్టు పార్టీలో కొనసాగాడు. 1952లో హైదరాబాదు రాష్ట్ర శాసనసభకు ఎన్నికైనాడు.1958 లో విధానమండలికి ఎన్నికై 6 సం.లు ఎమ్మెల్సీగా ఉన్నాడు.
చెంబడిపాలెం
"చెంబడిపాలెం" ఆంధ్రప్రదేశ్ లోని నెల్లూరు జిల్లా పెళ్లకూరు మండలానికి చెందిన గ్రామం.
చెంబడిపాలెం ఒక మంచి గ్రామం. దీని పుట్టుక ప్రస్తావన :- ఇది సుమారు ఇదు వందల సంవత్సరాలక్రితం ఏర్పడింది. ఆంధ్ర ప్రదేశ్ కడప జిల్లా నుంచి ఐదు కుటుంబాలు వలస వచ్చాయి. అలా రావడానికి కారణం ముందున్న ఊరిలో ఉన్న కరువు కాటకాలే. అలా వస్తుండగా మార్గమధ్యంలో వాళ్ళ ఆడపడుచు చనిపోతుంది. దాన్ని అరిస్టంగా బావించి, వాళ్లు చనిపోయిన ఆమె ఆత్మకు మ్రోక్కుకున్నారు. ఇలా బ్రతుకుతెరువుకోసం ఊరు వదలి వెళుతున్న మాకు, మార్గమధ్యంలో చనిపోవడం ఎంతో బాదకలిగింది. అయినా ఈ ప్రయాణం ఆపము. ఎలాంటి ఇబ్బందులు రాకుండా నువ్వే కాపాడాలి. ఇది జరిగితే, మావారసుల పెళ్ళిలో మొదటిపూజ నీకే ఉంటుంది. అలా మొదలైన వారి ప్రయాణం, చెంబడిపాలెంలో ఆగింది. అయిదు కుటుంబాలు వాళ్ళు = చేమిర్తిపల్లి, సూళ్ళూరు, మనుబోలు, అరబాలోల్లు, గంగామ్మగోరు, ఈ ఐదు ఫ్యామిలీస్ నుంచి పుట్టినవారే, ఇప్పుడు చెంబడిపాలెంలో జీవిస్తున్నారు. శ్రమ వీరికి శత్రువు. వేట వీరి మిత్రుడు. సంపాదించిన భూములన్నీ అమ్మేసారు. గొడవలతో ౨౦ సంవత్సరాలు బదితులినారు
జిల్లాలోని పలుచోట్ల కరవు పరిస్థితులు నెలకొన్నా, అన్నదాతలు గడ్డు కాలాన్ని ఎదుర్కొంటున్నా, ఈ గ్రామస్థులు మాత్రం, ఎంతో ముందుచూపుతో, వ్యవహరించుచున్నారు. కలసిరాని పంటలకు స్చస్తి చెప్పి, పది సంవత్సరాలుగా అందుబాటులో ఉన్న వనరుల ఆధారంగా, ప్రత్యామ్నాయ పంటలవైపు మళ్ళినారు. 365 రోజులూ కూరగాయ పంటలు సాగుచేయుచూ, అధిక లాభాలు గడించుచున్నారు. ఇక్కడ పండే కూరగాయలు ఎంతో రుచిగా ఉంటయ్యని నానుడి. జిల్లావ్యాప్తంగా పలు పట్టణాలలోని మార్కెట్లలో ఈ గ్రామంలో పండిన కూరగాయలకు బాగా గిరాకీ. వీరు చెన్నైకి గూడా కూరగాయలు ఎగుమతి చేయడం ఒక విశేషం. [1]
[1] ఈనాడు నెల్లూరు; 2014, ఆగస్టు-11; 15వపేజీ.
తీపలపూడి ఏసన్న
తీపలపూడి ఏసన్న బ్రదర్ ఏసన్న అంతర్జాతీయ సువార్తికుడు, హోసన్నా మినిస్ట్రీస్ వ్యవస్థాపకుడు. నెల్లూరు కబడిపాలెంలో జన్మించారు.1976 లో గుంటూరు జిల్లా లేమల్లెకు వచ్చి చిన్న చర్చి ప్రారంబించారు.1989లో నగరంలోని శారదా కాలనీ, 1996లో గోరంట్ల వద్ద మందిరాన్ని సువిశాల స్థలంలో హోసన్న మినిస్ట్రీ ఆరంబించారు. రాష్ట్ర వ్యాప్తంగా 900 చర్చిలు నిర్మించారు. ప్రతి యేటా మార్చి నెలలో గుడారాల పండుగ నిర్వహించారు.అనేక క్రైస్తవ భక్తి గీతాలు రాశారు, పాడారు. వాటిని సీడీల రూపంలో విడుదల చేసే వారు. ఆయన పాటలంటే భక్తులు ఎంతో మక్కువ చూపేవారు. బ్రదర్‌ ఏసన్న వివాహం చేసుకుంటే భార్య, సంతానం వల్ల దేవునిసేవకు ఆటంకం కలుగుతుందని భావించి ఆ జన్మాంతం బ్రహ్మచారిగా ఉండిపోయారు. నిత్యం ప్రభు నామస్మరణలో కాలం గడిపారు. క్రైస్తవ మత ప్రచారకుడై జీవితాంతం బ్రహ్మచారి గానే ఉండి తన 66 వ యేట 8.8.2012 న గోరంట్లలో మరణించారు.
'నన్ను మందిరంలో సమాధి చేస్తే భగవంతునిగా ఆరాధిస్తారు. దీంతో ఆ భగవంతుడిని కొలవడం మరచిపోతారు. అందువల్ల నన్ను మందిరంలో సమాధి చేయవద్దు. సాధారణ వ్యక్తిలా శ్మశాన వాటికలో సమాధి చేయండని' ఏసన్న పలు సందర్భాల్లో మందిరం సభ్యులకు సూచించిన సూచనల ప్రకారమే సమాధి కార్యక్రమం గోరంట్ల హోసన్నా మందిరంలో కాకుండా శ్మశానవాటికలో నిర్వహించారు. (ఈనాడు 11.8.2012)
అత్తరు
అష్టగంధాలు లో ఒక సుగంధము "'అత్తరు". ఉత్తరప్రదేశ్‌లోని కనౌజ్ లో హర్షవర్థనుడు అక్బర్ చక్రవర్తులు ‘అత్తరు’ పరిశ్రమకు సౌకర్యాలు సమకూర్చారని ‘అయి-నీ-అక్బర్’ గ్రంథంలో ఉన్నదట.అత్తర్‌ పరిమళం మనస్సుకు ఎంతో హాయినిస్తుంది. మల్లెపూలు, గులాబీ రేకులు, గంధపు చెక్కలు, మొగలి పువ్వుల ఆవిరే అసలైన అత్తర్‌. ఎంత కాలం ఎక్కువగా భద్రపరిస్తే అంత సువాసనను వెదజల్లుతుంది. పలుమార్లు దుస్తులను ఉతికినా సువాసన అట్లాగే వుంటే అదే అసలు సిసలైన అత్తర్‌. అత్తర్‌ తయారీలో పువ్వులు వినియోగిస్తే ఫర్‌ప్యూమ్‌లో ఆల్కహాల్‌ను వినియోగిస్తారు. ఎన్నో వేల పూలను గ్రైండ్ చేస్తే వచ్చేది కొద్దిపాటి పరిమళం మాత్రమే. ఇష్టంలేని అత్తరు వాసన పీల్చితే శ్వాసకు ఇబ్బంది. వేసవి కాలంలో ఖస్‌, ఇత్రేగిల్‌ అత్తర్‌లు చల్లదనాన్ని ఇస్తాయి. చలి, వర్షాకాలాలలో షమామతుల్‌ అంర్‌, హీన, జాఫ్రాన్‌, దహనల్‌ఊద్‌ వంటివి వెచ్చదనాన్ని ఇస్తాయి. వేసవి కాలంలో దహనల్‌ఊద్‌ వాడతే ముక్కు నుండి రక్తం కారడం ఖాయం. జన్నతుల్‌ ఫర్దోస్‌, మజ్మ, షాజాన్‌, మన్నా, నాయబ్‌, హోప్‌, బకూర్‌, మొకల్లత్‌, ఖస్‌, ఇత్రేగిల్‌, షమామతుల్‌ అంబర్‌, హీన, జాఫ్రాన్‌, దహనుల్‌ఊద్‌, మల్లె, గులాబీ, సంపంగి, మందార, మొగలి పువ్వుల అత్తర్‌ వంటి అనేక రకాలున్నాయి. ఒక తులం మామూలు అత్తర్‌ రూ. 200 వరకు ఉండగా దహనల్‌ ఊద్‌ తులానికి రూ. 2వేల నుండి 6 వేల ధర ఉంది.100 గ్రా. ‘హీనా’ అత్తరు 12 వేలు మొదలుకొని 13 వేలు, 15 వేల వరకు ఉంటుంది.
అత్తరు, సెంట్లు (Perfumes) వాసనలే కాకుండా మిగతా పదార్థాల వాసనలన్నీ నేరుగా మెదడులోకి ప్రవేశిస్తాయి. ఈ వాసనలో అనేక వందల రకాల, అతిసూక్ష్మమైన, ఏమాత్రం బరువులేని వాసన సంబంధిత అణువులు కలిగి ఉంటాయి. దాంతో ఈ అణువులు గాలిలో అతి సులువుగా ఎక్కువ కాలం వ్యాపించి ఉంటాయి. ఈ అణువులు మన ముక్కు రంధ్రాలలోని పై భాగాలకు అతి త్వరగా చేరుకుంటాయి. అక్కడ ఘ్రాణ సంబంధిత గ్రాహకాల న్యూరాన్లు ఉంటాయి. అత్తరు వాసనను వ్యాపింపజేసే అణువులు ఈ గ్రాహకాలకు సులభంగా అంటుకుపోతాయి. వివిధ రకాలైన ఈ గ్రాహకాలు 350 వరకు ఉంటాయి. అవి అనేక వేల రకాల వాసనల సమ్మేళనాలను వాటి మధ్య ఉండే వ్యత్యాసాలను గుర్తించగలవు. అత్తరు, సెంట్లనుంచి వచ్చే వాసనలు మనకు ఆహ్లాదం కలిగించి సేదతీరిస్తే చెడువాసనలు భయాన్ని, అసహ్యాన్ని కలగజేస్తాయి.
క్రీస్తు శకం
క్రీస్తు శకం లేక క్రీస్తు శకానికి ఆరంభము ను ఆంగ్లంలో Anno Domini అంటారు. ఆంగ్లంలో దీనిని మామూలుగా AD లేదా A.D. అని రాయడం లేదా పిలవడం జరుగుతుంది. తెలుగులో క్రీ.శ లేక క్రీస్తు శకం అని వాడడం జరుగుతుంది.
క్రీస్తు పూర్వం
క్రీస్తు శకానికి పూర్వ కాలాన్ని క్రీస్తు పూర్వం అంటారు. దీనిని ఆంగ్లంలో Before Christ అంటారు. ఆంగ్లంలో BC లేదా B.C. అని రాయడం లేదా పిలవడం జరుగుతుంది. తెలుగులో క్రీ.పూ లేక క్రీస్తు పూర్వం అని వాడడం జరుగుతుంది. Before Christ. Chrstian Era. Common Era. Before Common Era. క్రీస్తు పూర్వం అని చెప్పడానికి ఇంగ్లీషులో బి.సి. అనీ, తెలుగులో క్రీ.పూ. అని అక్షరాలు వాడటం సంప్రదాయంగా ఉంది. అది ఏ కారణం వల్లనో మారి 20 వ శతాబ్ది చివరి దశకాల నుంచి సి.ఇ. అనే పొడి అక్షరాలకు క్రిస్టియన్‌ ఇరా బదులు కామన్‌ ఇరా (Common Era) అనీ, బి.సి.ఇ. అనే పొడి అక్షరాలకు బిఫోర్‌ కామన్‌ ఇరా (Before Common Era) అని కొత్త పదాలు వాడుకలోకి వచ్చాయి.
క్రీ.శ
గ్రెగోరియన్ కేలండర్
మొగల్తూరు సంస్థానం
మొగల్తూరు సంస్థానము పశ్చిమగోదావరి జిల్లాలో క్రీస్తు శకము 1608 వ సంవత్సరంలో కర్నాటక రాష్ట్రంలో ధర్వాడ జిల్లా ఝల్లిగడ గ్రామానికి చెందిన గంగరాజు చే స్థాపించబడింది. ఇతడు సూర్యవంశానికి చెందిన వీరభాల్లాణుని వంశస్తుడు. వర్నాట దేశము (కర్నాటక) ను ఇతడు కొంతకాలం పాలించాడు. మొగల్తూరు సంస్థానము వారు ఇతడి వంశస్తులు. కౌండిన్య గోత్రానికి చెందిన మొగల్తూరు సంస్థానాధీశుల మతము విశిష్టద్వైతము. వీరు కృష్ణా జిల్లా కైకలూరు తాలూకాలోని కలిదిండి గ్రామంలో నివసించుట వలన ఆ గ్రామ నామము వీరి నూతన గృహనామమైనది. గంగరాజు వెనుక వంశజులలో 6 వ పురుషాంతము వారగు కలిదిండి రంగరాజు మొగల్తూరులో టంకశాల వేయించి తాలూకాలో తొమ్మిది కోటలు కట్టించాడు. అప్పటినుండి మొగల్తూరు రాచపట్టుగా కీర్తి గడించింది. కలిదిండి ప్రభువుల సంస్థానంగా ప్రసిద్ధికెక్కింది.
సంస్థానం తూర్పున వశిష్ట గోదావరి, పడమర కాళీపట్టణం వద్ద ఉన్న ఉప్పుటేరు, దక్షిణాన బంగాళా ఖాతం సరిహద్దులుగా కలిగి సుమారు 300 గ్రామాలతో విరాజిల్లింది. ఈ సంస్థాన విస్తీర్ణం 900 చదరపు మైళ్ళు అని తెల్లదొరలు భావించారు. క్రీస్తు శకం 1733 లో రుస్తుం ఖాన్ మొగల్తూరు సంస్తానాన్ని ఆక్రమించిన తర్వాత 1750 వరకూ మహమ్మదీయుల చేతుల్లోనే ఉండిపోయింది.
మొగల్తూరు కోట మట్టితో నిర్మించింది కావడంతో కాలక్రమేణా కూలిపోయింది. నేడు చిన్న లక్క మేడ మాత్రమే మిగిలి ఉన్నది.
ఈ కోట 25 ఎకరాల స్థలంలో ఉన్నది. దీని చుట్టూ సుమారు 20 అడుగుల మందం రెండు తాడిచెట్ల ఎత్తు గల కోటగోడను మట్టితో నిర్మించారు. వీటికి రెండువైపులా దుర్భేద్యంగా కాల్చిన ఇటుకలతో గోడలు నిర్మించారు.
ఈ కోటలోని ప్రత్యేక ఆకర్షణ "లక్షా గృహం" అనగా లక్కమేడ. ఇది ఆనాడు ముఖ్య రాజదర్బారుగా ఉపయోగించేవారు. ఈ మేడలోని గోడల పైభాగంలో చెక్కిన లతలు, పూలు, చిత్రకళా చాతుర్యాన్ని ఇనుమడింపజేస్తాయి.
దీనికి పడమరదిశగా ఓ విశ్రాంతి మందిరం ఉంది. దీనిని మహారాజు ఉపయోగించేవారట. ఇందులోకి అడుగుపెడితే ఈనాటి ఎ.సి.గదిలాగా చల్లగా ఉంటుంది. ఈ మేడకు దక్షిణం వైపు గజశాలలు, అశ్వశాలలు శిధిలావస్థలో కనిపిస్తాయి. కోటగోడపై 13 బురుజులు నిలిపారు. అయితే ఒక బురుజు మాత్రమే ఉండే కోటగోడ చూడ్డానికి వీలవుతుంది.
కేతకీపుర (మొగల్తూరు తాలూకా) సంస్తానాధీశ్వరులైన శ్రీ రాజా కలిదిండి రామరాజు బహదూర్ గారు రచించిన వరసావిత్రీ చరితము ప్రకారము ఈ క్రింది ఇవ్వబడినవి మొగల్తూరు సంస్థానాధీశ్వరుల పేర్లు:
భారతదేశంలోని గుహాలయముల జాబితా
భారతదేశంలోని గుహాలయముల లేక శిలను తొలచి నిర్మించిన దేవాలయముల జాబితా.
ఇండో-ఆర్యన్ శైలిలో 15 రాతి కట్టడాలు చెక్కబడి ఉన్నాయి. ఇది ఉప-హిమాలయ ప్రాంతంలో ఒక ఏకైక ఏకశిలా నిర్మాణం. ప్రధాన ఆలయంలో రామ, లక్ష్మణ మరియు సీత యొక్క మూడు రాతి చిత్రాలు ఉన్నాయి. ఈ టెంపుల్ కాంప్లెక్స్ ఒక కొండపై ఉంది. దీనికి ఒక పెద్ద దీర్ఘచతురస్రాకార నీటి చెరువు ఉంది. ఈ దేవాలయ సముదాయం పాండవులు వారి ప్రవాస సమయంలో నిర్మించినట్లు భావిస్తారు; ఖచ్చితమైన తేదీ మాత్రం తెలియదు. నగరం యొక్క పురాతన పేరు భీమ్‌నగర్, ఇది పాండవ సోదరులలో భీముడుచే స్థాపించబడింది.
వీటిలో ఏదీ శాస్త్రీయంగా అధ్యయనం చేయలేదు.
గుహ
గుహాలయం
గుహాలయం
పెద్ద పెద్ద రాళ్లను గుహ వలె అవి పుట్టిన చోటనే తొలచి అక్కడే ఆ రాళ్లనే ఆలయాలుగా మలచి నిర్మించిన దేవాలయలను గుహాలయాలు అంటారు. 
గుహ
భారతదేశంలోని గుహాలయముల జాబితా
వారం రోజుల పేర్లు
వారం రోజులకు పేర్లు రోమన్ కాలంలో ఏర్పడ్డాయి. సంఖ్యాశాస్త్రం మరియు సంప్రదాయ ఖగోళ శాస్త్రంలోని ఏడు గ్రహాలు రెండింటిని పరిగణనలోనికి తీసుకొని వారం రోజులకు పేర్లను నిర్ణయించడం జరిగింది. స్లావిక్ భాషలలో ఆదివారం మొదట వస్తుంది. సంఖ్యా వ్యవస్థను తీసుకున్నట్లయితే సోమవారం మొదట వస్తుంది. ఈ పద్ధతులను అన్ని ప్రాంతాల వారు అనేక భాషలలో అవలంభిస్తున్నారు.
కాయ
వృక్షం యొక్క పూత పిందెగా ఆ తరువాత పిందె కాయగా మారుతుంది. కూరగాయలన్నింటిని కాయలు అనవచ్చు కాని కాయలన్నింటిని కూరగాయలు అనలేము. పిందె పండుగా మారెందుకు ముందు కాయ అని అంటారు.
వృక్షం యొక్క పూత కాయగా మారెందుకు మునుపు పిందె అని అంటారు. మామిడి పిందె కొంత కాలం తర్వాత పక్వం చెంది పండుగా మారుతుంది.
ప్రాచీన సాహిత్యంనుంచి ఊరగాయల గురించి ఒక మంచి పద్యం:
సీ. మామిడికాయయు, మారేడుగాయయు,
తే.గీ.కుందెనపుకొమ్ము, మామెనకొమ్ము, బుడమ
ఈ పద్యం నుంచి 18వ శతాబ్దంలో తెలుగువాళ్ళు ఎన్నో రకాల ఊరగాయలని చేసుకొని తినేవారని తెలుస్తుంది. ఈ పద్యం చదివినప్పుడల్లా ఏ తెలుగువారికైనా నోరు ఊరుతుంది.
14వ శతాబ్దములో కాకతీయుల కాలములో పద్యాలలో పేర్కొనబడిన కాయలకు ప్రస్తుతం వాడుకలో ఉన్న నామాలు పై విభాగంలో పద్యాలలో పేర్కొనబడిన కాయలు కాసే కొన్ని మొక్కలకు వాడుకలో ఉన్న పేర్లు కాలగమనంతో మారాయి. వాటి ప్రస్తుత నామాలూ, వాటినిగురించి కొన్ని వివరాలు
తెలుగు పాటలు
తెలుగు భాషలో పాడిన పాటలను తె
లుగు పాటలు అంటారు.
అలకలతోపు
అలకలతోపు లేక అలకలతోపు మహోత్సవం అనునది వివిధ దేవాలయాలలో జరిగే బ్రహ్మోత్సవాలలో ఏకాంత సేవకు ముందు జరుగుతుంది. అలకలతోపు మహోత్సవంలో అమ్మవారు అలగడం అయ్యవారు అమ్మవారి అలక తీర్చడం ఈ ఉత్సవంలోని ప్రధాన ఘట్టం. ఈ ఉత్సవం మానవాళికి ఒక సందేశానిస్తుంది.
బ్రహ్మోత్సవాలు
ఏకాంత సేవ
ఏకాంత సేవ
దేవాలయాలలో జరిగే బ్రహ్మోత్సవాలలో స్వామి వారికి జరిపే చివరి సేవ ఏకాంత సేవ. దీనినే పవలింపు సేవ అని కూడా అంటారు. 
తిరుమల ఏకాంత సేవ
పండిత్ నరేంద్రజీ
పండిత్ నరేంద్రజీ ఏప్రిల్ 10, 1907న హైదరాబాదులో జన్మించాడు. చిన్నతనంలోనే ఆర్యసమాజ్ పట్ల ఆకర్షితుడైనాడు. ఆర్యసమాజ్ యొక్క మంత్రిగా, ఉపాధ్యక్షునిగా పనిచేశాడు. నిరంకుశ నిజాం పాలనకు వ్యతిరేకంగా ఎన్నో ఉద్యమాలు చేశాడు. ఇతను హైదరాబాదు ఉక్కుమనిషిగా పేరుపొందాడు. హైదరాబాదులో ఆర్యసమాజ్ కార్యక్రమాలకు నరేంద్రజీ విశేషకృషే కారణం.1938లోనే నిజాం ప్రభుత్వ విధానాలకు వ్యతిరేకంగా పోరాడినందుకు 3 సంవత్సరాలు మన్ననూరు జైలుకు వెళ్ళవలసి వచ్చింది. జైలు నుంచి బయటకు వచ్చిన పిదప వైదిక దర్శనం పత్రికను నిర్వహించాడు. ఈ పత్రికద్వారా నిజాం నిరకుశత్వాన్ని తీవ్రంగా నిరసించాడు. దీనితో పత్రిక మూతపడింది మరియు ఆస్తులన్నీ జప్తు అయ్యాయి. అయిననూ నరేంద్రజీ తన లక్ష్యాన్ని మార్చుకోలేదు. బలవంతపు మతమార్పిడులు జరిపితే అర్యసమాజం ద్వారా మళ్ళీ హిందూమతంలోకి ఆహ్వానించాడు. 
1942 నుండి 1945 వరకు ఆర్యసమాజీయులను ఏకం చేసి ముందుకు నడిపించడానికి నిజాం రాజ్యంలోని పలుప్రాంతాలలో ఐదు ఆర్యసమాజ సభలు నిర్వహించబడ్డాయి. నరేంద్రజీ 1942లో ఉద్గిర్లో జరిగిన మొదటి సమావేశంలో సమావేశపు కార్యదర్శిగా పనిచేయటమే కాకుండా ఆ తర్వాత సభల నిర్వహణలో చురుకుగా పాల్గొన్నాడు.
హైదరాబాదు రాజ్యం భారత యూనియన్ లో విలీనం కావడానికి తీవ్రంగా కృషిచేశాడు. 1947లో మరోసారి జైలుకు వెళ్ళవలసి వచ్చింది. నూతి శంకరరావు లాంటి పోరాటయోధులు కూడా ఇతని ఉపన్యాసాలకు ప్రభావితులైనారు. నిజాం నవాబు పైనే బాంబు విసిరిన నారాయణరావు పవార్ కూడా నరేంద్రజీ శిష్యుడే. 1948 సెప్టెంబరులో నిరంకుశ నిజాం పాలన అంతమై హైదరాబాదు భారత యూనియన్ లో కలిసిన పిదప నరేంద్రజీ హైదరాబాదు నగర కాంగ్రెస్ కమిటీ అధ్యక్షులైనాడు. 1952లో హైదరాబాదు రాష్ట్ర శాసనసభకు ఎన్నికైనాడు. 1975లో రాజకీయాలకు స్వస్తిచెప్పి సన్యాసం స్వీకరించాడు. సెప్టెంబరు 24, 1976 నాడు మరణించాడు.
ఇస్మాయిల్ (కవి)
ఇస్మాయిల్ (మే 26, 1928 - నవంబర్ 25, 2003) ప్రముఖ కవి, అధ్యాపకుడు.
మే 26, 1928 న నెల్లూరు జిల్లా కావలి పట్టణంలో జన్మించాడు. కాకినాడ, వాల్తేరు లలో విద్యాభ్యాసం చేశాడు. ఆంధ్ర విశ్వవిద్యాలయం నుండి బి.ఏ. (ఆనర్స్) పట్టా పుచ్చుకున్నాడు. కాకినాడ పి.ఆర్. కళాశాలలో ఫిలాసఫీ లెక్చరర్‌గా పనిచేసి ఆ తరువాత విజయవాడ ఎస్.ఆర్.ఆర్. అండ్ సి.వి.ఆర్. కాలేజీలో ప్రిన్సిపాల్‌గా 1988లో ఉద్యోగ విరమణ చేశాడు. అధికార భాషాసంఘంలో సభ్యునిగా కొంతకాలం పనిచేశాడు. లండన్‌లోని ఆంధ్ర కల్చరల్ సొసైటీ ఆహ్వానం మేరకు 1978లో ఇంగ్లాండు తదితర ఐరోపా దేశాలలో పర్యటించి సాహిత్య కార్యక్రమాలలో పాల్గొన్నాడు.
నవంబర్ 25, 2003 న ఆయన మరణించారు.
ఇస్మాయిల్ మిత్ర మండలి బ్లాగు (http://ismailmitramandali.blogspot.in)
ఆంధ్ర ప్రదేశ్ రాష్ట్ర సంగ్రహాలయం
ఆంధ్ర ప్రదేశ్ రాష్ట్ర సంగ్రహాలయం లేదా హైదరాబాదు మ్యూజియం భారతదేశంలోని తెలంగాణ రాష్ట్ర రాజధాని హైదరాబాదు లోని ఒక ప్రాచీనమైన సంగ్రహాలయం. పురతత్వవేత్త హెన్రీ కోసెన్స్ 19 వ శతాబ్ద ప్రారంభంలో దీని స్థలం గూర్చి అన్వేషించారు. 1940 లలో నిజాం చే ఇది ప్రారంభించబడింది. త్రవ్వకాలలో లభించిన పురాతత్వ వస్తువులను పురాతన స్థలంలో ఉంచేవారు. 1952లో ఈ పురాతత్వ వస్తువులను ఈ సంగ్రహాలయానికి మార్చారు. ఈ సంగ్రహాలయం భారత పురాతత్వ సర్వే విభాగం చే నిర్వహింపబడుతున్నది. 
1930 సంవత్సరంలో VII మిర్ ఒస్మాన్ అలీఖాన్ హైదరాబాదు రాష్ట్ర వారసత్వాన్ని భద్రపరచాలనుకుని, సంగ్రహాలయానికి "హైదరాబాదు మ్యూజియం" అని నామకరణం చేసాడు. దీని నామాన్ని 1960లో "ఆంధ్రప్రదేశ్ రాష్ట్ర ఆర్కియాలజీ మ్యూజియం"గా మార్చారు.
ఒక సంగ్రహాలయాన్ని పబ్లిక్ గార్డెంస్ లో నిజాంచే ప్రారంభించబడింది. దీనిని మొదట తన కూతురి బొమ్మల కోసం నిర్మించినా, మూఢనమ్మకాల మూలంగా దానిని మ్యూజియం స్థాపనకు ఇవ్వబడింది. దీనిలో అజంతా చిత్రపటాలు, షాజహాన్ ముద్ర కలిగిన ఖురాన్ ప్రత్యేక ఆకర్షణలు.
ఈ సంగ్రహాలయంలో ప్రధాన ఆకర్షణ ఈజిప్టు మమ్మీ. దీనిని ఆరవ నిజాం మహబూబ్ ఆలీఖాన్ యొక్క అల్లుడు హైదరాబాదుకు చేర్చారు. దీనిని ఆఖరి నిజాం అయిన మిర్ ఒస్మాన్ అలీఖానుకు విరాళంగా యిచ్చారు. ఆయన 1000 పౌండ్లకు కొన్నాడు.
ఇచట గత శతాబ్దంలో బుద్ధునికి సంబంధించిన పెద్ద గ్యాలరీ ఉంది. ఈ మ్యూజియంలో నిజాం మరియు కాకతీయ సామ్రాజ్యంలో గల పురాతన వస్తువులు ఉన్నాయి.
జీవ రసాయన శాస్త్రం
జీవశాస్త్రం మరియు రసాయన శాస్త్రం రెండింటి కలయికతో ఏర్పడినదే జీవ రసాయన శాస్త్రం. దీనిని ఆంగ్లంలో "బయోకెమిస్ట్రీ " ("biochemistry") అంటారు.
జీవుల శరీరంలో మాత్రమే తయారయ్యే రసాయనాలు జీవరసాయనాలు. వీటిని కృత్రిమంగా తయారు చేయగలిగినప్పటికీ, సహజంగా ప్రకృతిలో జీవుల శరీరంలో మాత్రమే తయారవుతాయి. భూమిపై జీవం ఆవిర్భవానికి ముందు జీవరసాయనాలు ఆవిర్భవించాయి. ఆ తర్వాత వీటి మధ్య పరస్పర చర్యల ద్వారా కణం లాంటి నిర్మాణం ఏర్పడి జీవం ఆవిర్భవించింది. జీవుల శరీరంలోని ప్రధాన జీవరసాయనాలు - పిండిపదార్థాలు, ప్రొటీన్లు, కొవ్వులు, కేంద్రకామ్లాలు మరియు విటమిన్లు.
జీవరసాయనవేత్త
జీవరసాయనవేత్త ను జీవ రసాయన శాస్త్రవేత్త అని కూడా అంటారు. జీవరసాయనవేత్తను ఆంగ్లంలో బయోకెమిస్ట్ అంటారు. ఇతను సాధారణంగా ప్రయోగశాలలో తన బాధ్యతలను నిర్వర్తిస్తాడు. ఇతను ప్రత్యేక సాధనాలను ఉపయోగించి పదార్ధాలను పెంచడం, వడపోయడం, ఎండబెట్టడం, బరువును తూచడం మరియు కొలత వేయడం వంటి పనులను చేస్తుంటాడు. అహార, మందుల యొక్క ప్రభావంపై అధ్యయనం చేస్తూ తన పరిశోధనను కొనసాగిస్తాడు. జీవించి ఉన్న కణజాలంపై పదార్ధాల ప్రతికూలతలను అంచనా వేస్తాడు. అనేక మంది జీవ రసాయన శాస్త్రవేత్తలు పరమాణు జీవశాస్త్రం పై కూడా ఆసక్తిని కలిగి ఉన్నారు. జన్యువులు మరియు జన్యు వ్యక్తీకరణ పై పరమాణు స్థాయిలో అధ్యయనం చేయడం మరియు వాటి జీవితంపై అధ్యయనం చేయడం వంటివి చేస్తారు.
జీవ రసాయన శాస్త్రం
జీవ రసాయనాలు
జన్మ
ఒక శరీరంలోనికి అదృశ్యరూపంలో ఉన్న ఆత్మ ప్రవేశించడంతో శరీరం ప్రాణం పోసుకోవడాన్ని జననం అంటారు. ప్రాణం పోసుకున్న శరీరాన్ని ప్రాణి అంటారు. ప్రాణం పోసుకున్న శరీరం మళ్ళీ ప్రాణాన్ని వదలేంత వరకు జరిగిన కాలాన్ని ఆ శరీరానికి సంబంధించిన జన్మ అంటారు.
జన్మము అనఁగా ఆత్మకు శరీరము తోడి సంబంధము. ఈశ్వరుఁడు జీవునికి కర్మానురూపముగా శరీరములను ఫలములను ఇచ్చుచు ఉన్నాఁడు. అనఁగా జీవుఁడు పూర్వజన్మలయందు చేసిన పుణ్యకర్మములను అనుసరించి వివేకముగల మనుష్యాదిజన్మములను పాపకర్మములను అనుసరించి వివేకముచాలని పశ్వాదిశరీరములను పొందుటయేకాక ఆయాజన్మములయందును సుఖదుఃఖ రూపఫలములను ఆవల స్వర్గనరకాది లోకములను పొందుచు ఉన్నాఁడు. బీజాంకురన్యాయముగా ప్రవాహరూపము అగు కర్మపరంపరను నివర్తింప చేయవలయు. ఆత్మ అనాది, ఆయాత్మకు శరీరధారణహేతువులు అయిన కర్మములును అనాదులు; కర్మములవలన దేహము కలుగుచు ఉన్నది; దేహముచేత కర్మములు చేయఁబడుచు ఉన్నవి; ఈరెంటిలో ఏదిముందో ఎఱఁగబడదు. చెట్టువలన విత్తు కలుగుచు ఉన్నది; విత్తువలన చెట్టు కలుగుచు ఉంది. ఈరెంటిలో ఏదిముందో తెలియఁబడదు. ఆలాగుననే ఆత్మకర్మములును నిత్యములయి ఉన్నాయి. కర్మములు సుఖదుఃఖహేతువులు అగు కార్యములు. సుఖహేతువు అగు కార్యము పుణ్యకర్మము అనియు, దుఃఖహేతువు అగు కార్యము పాపకర్మము అనియు చెప్పఁబడును. దుఃఖము మనకు ఎట్లు విడువ తగినదో అట్లే నశ్వర మయిన సుఖమును విడువ తగినది. మనము కోరకయే ఎట్లు దుఃఖములు కలుగుచు ఉన్నవో అట్లు సుఖములును మనము కోరకయే పూర్వపూర్వ కర్మములచేత కలుగుచు ఉన్నాయి. పుణ్యము చేసినవాఁడును ఆ పుణ్యమునకు అనురూపమైన ఫలమును అనుభవించుటకుఁగాను జన్మము ఒక్కటి ఎత్తవలయు. కనుక శబ్దమయవేదమార్గము అయిన కర్మఫలబోధన ప్రకారము వ్యర్థములు అగు స్వర్గాది నానాలోకసుఖములను ఇచ్ఛించువాఁడు కలలు కనుతెఱఁగున పరిభ్రమించుచు ఉండును; నిరవద్య సుఖలాభమును చెందనేరఁడు. కాఁబట్టి విద్వాంసుఁడు అగువాఁడు నామమాత్రసారములు అగు భోగములలో ఎంతట దేహనిర్వాహము సిద్ధించునో అంతియ కైకొనుచు అప్రమత్తుఁడు అయి సంసారము సుఖము అని ఎంచక ఒండుమార్గమున సిద్ధి కలదేని పరిశ్రమచేయ ప్రయత్నించుచు ఉండును.
సీ|| 
పాంచభూతికమైన భవనంబు దేహంబు పురుషుండు దీనిలోఁ బూర్వకర్మ 
వశమున నొకవేళ వర్తించు దీపించు తఱియైన నొకవేళఁ దలఁగిపోవు 
చెడునేని దేహంబు చెడుఁగాని పురుషుండు చెడఁ డాతనికి నింత చేటులేదు 
పురుషునికిని దేహపుంజంబునకు వేఱుగాని యేకత్వంబు గానరాదు
దారువుల వెలుంగు దహనుని కైవడిఁ 
గాయములఁ జరించు గాలి భంగి 
నాళలీనమైన సభము చాడ్పున వేఱు 
దెలియవలయు దేహి దేహములకు
మాస శివరాత్రి
ప్రతిరోజు రాత్రి శివుని పదకొండు సార్లు తలచుకొని నిద్రపోపాలని అలా శివుని తలస్తూ రాత్రులు నిద్రపోవడం వలన ప్రతి రాత్రి శివరాత్రి అని అంటారు. త్రయోదశి తిథి శివునికి సంబంధించిన తిథి అని అందువలన పరమ శివుని తిథి అని అంటారు. నెలకు రెండు సార్లు త్రయోదశి తిథి వస్తుంది. శుక్ల పక్షంలో ఒక త్రయోదశి, కృష్ణ పక్షంలో ఒక త్రయోదశి వస్తుంది. కృష్ణపక్షంలో వచ్చే త్రయోదశి తిథితో కూడిన చతుర్దశీ తిథిని కృష్ణ పక్ష శివరాత్రి లేక మాస శివరాత్రి అంటారు. మాస శివరాత్రి నెలకు ఒకసారి వస్తుంది.
శుక్ల పక్ష శివరాత్రి
మహా శివరాత్రి
శుక్ల పక్ష శివరాత్రి
ప్రతిరోజు రాత్రి శివుని పదకొండు సార్లు తలచుకొని నిద్రపోపాలని అలా శివుని తలస్తూ రాత్రులు నిద్రపోవడం వలన ప్రతి రాత్రి శివరాత్రి అని అంటారు. త్రయోదశి తిథి శివునికి సంబంధించిన తిథి అని అందువలన పరమ శివుని తిథి అని అంటారు. నెలకు రెండు సార్లు త్రయోదశి తిథి వస్తుంది. శుక్ల పక్షంలో ఒక త్రయోదశి, కృష్ణ పక్షంలో ఒక త్రయోదశి వస్తుంది. శుక్ల పక్షంలో వచ్చే త్రయోదశి తిథితో కూడిన చతుర్దశీ తిథిని శుక్ల పక్ష శివరాత్రి అంటారు. శుక్ల పక్ష శివరాత్రి నెలకు ఒకసారి వస్తుంది.
మాస శివరాత్రి
మహా శివరాత్రి
మాస సంక్రాంతి
సూర్యుడు ఒక్కొక్క నెలలో ఒక్కొక్క నక్షత్ర రాశిలో ఉంటాడు. నెలకి ఒకసారి ఒక నక్షత్రరాశి నుండి మరొక నక్షత్రరాశికి సూర్యుడు సంక్రమణం చెందడాన్ని మాస సంక్రాంతి అంటారు.
రాశులు
సంక్రమణం
మకర సంక్రాంతి
ఉత్తరాయణం
దక్షిణాయణం
నెల్లియాంపతి
నెల్లియాంపతి కేరళలోని పాలక్కడ్ నుండి 60 కి.మీ ల దూరంలో గల పర్వత ప్రాంతము. చుట్టుప్రక్కల టీ మరియు కాఫీ తోటలు గల ఈ ప్రాంతంలో వాతావరణం చాలా ఆహ్లాదకరంగా ఉంటుంది. ఈ ప్రాంతానికి చేసే ప్రయాణమే ఒక అద్భుతమైన అనుభవము. దారిలోనే వ్యవసాయ అవసరాలకి నిర్మించబడ్డ పోతుండి డ్యాం కలదు. ఇక్కడే పర్వతాలు మొదలవుతాయి. దీని తర్వాత వచ్చే ప్రభుత్వ అరణ్యములో టేకు చెట్లు గలవు. సన్నని, హెయిర్ పిన్ ని పోలిన దారి కావుట వలన ఇక్కడ వాహనములను నడుపుటకి డ్రైవరుకి నైపుణ్యం అవసరమౌతుంది. ఎత్తైన ఈ పర్వతముల మధ్య నుండి డ్యాం కనిపించే తీరు సంభ్రమాశ్చర్యానికి గురి చేస్తుంది. వర్షాకాలం లో దారి పొడవునా అనేక ఎత్తిపోతలు తారసపడతాయి. దారిలో సీతరగుండు అనే ప్రదేశంలో ఒక లోయ కలదు.
నియోప్లాసమ్
నియొప్లాసమ్ ("గ్రీకు"- నియొ-"క్రొత్త"+ప్లాస్మ-"ఏర్పడటమ్", "సృష్టింపబడటం") అంటే "నియొప్లాసియ" మూలంగా అసాధారణంగా ఏర్పడిన కణజాలము యొక్క ముద్ద. నియొప్లాసియ అంటే కణముల యొక్క అసాధారణ పునరుత్పాదన.నియొప్లాసియ కంటే ముందు కణాలు సాధారణంగా "మెటాప్లాసియ" లేదా "డిస్ప్లాసియ" అనే అసాధారణ ఉత్పత్తి పద్ధతిని అనుసరిస్తాయి.అయితే మెటాప్లాసియ లేదా డిస్ప్లాసియ అన్ని సందర్భాలలోను నియొప్లాసియకే దారి తీస్తాయని చెప్పలేము.నియొప్లాస్టిక్ కణముల వృద్ధి ఎక్కువగా వుండి చుట్టుప్రక్కల వున్న మామూలు కణజాలముతో సమన్వయములో వుండదు.మస్తిష్కము నుండి వచ్చే ఉద్దీపన ఆగిపొయినా ఈ వృద్ధి ఈ విధముగా అధికముగా కొనసాగుతూనే వుంటుంది.ఈ వృద్ధి సాధారణంగా ఒక ముద్ద లేదా కణితి ఏర్పడటానికి హేతువు అవుతుంది.నియొప్లాసములు ఈ విధముగా ఉండ వచ్చు- 'వృద్ధి చెందనివి', 'హానికరానికి ముందు దశ ' (యదాస్థానంలో వున్న కేన్సర్), 'హానికరము' (కేన్సర్). 
ఆధునిక వైద్యములో 'కణితి' అంటే ముద్ద ఏర్పరిచే ఒక నియొప్లాసము అని అర్ద్ధము.కాని పూర్వము 'కణితి'
అనే పదాన్ని వేరే అర్ద్ధములో వాడేవారు. అన్ని నియొప్లాసములు ముద్దలు ఏర్పర్చవని మనం గమనించాలి.
నియొప్లాసము ఈ మూడింటిలో ఏదైనను అవ్వవచ్చును ---వృద్ధి చెందనివి, హానికరమంత శక్తి కలవి (కేన్సర్ ముందు దశ), లేదా హానికరమైనది (కేన్సర్)
నియొప్లాసియ అంటే వివిధ రకాల రోగాల కలయిక, కాబ్బట్టి దీనిని నిర్వచించడం కష్టం .బ్రిటిష్ ఓంకోలోజిస్టు అయిన ఆర్.ఎ.విల్లిస్ యిచ్చిన నిర్వచనాన్ని సాధారణంగా చెబుతారు:"నియోప్లాసము అంటే కణజాలము యొక్క అసాధారణ ముద్ద,దాని వ్రుద్ధి అధికముగా వుండి చుట్టు ప్రక్కల వుండే సాధరణ కణజాలముతో ఏ మాత్రం సమన్వయము లేనిదై, మార్పుకు కారణభుతమైన ఉద్దీపన ఆగిపోయినను కాని ఇంకా అధికముగా వ్రుద్ధి చెందేది." ఈ నిర్వచనానికి విమర్శలు వునాయి ఎందుకంటే 'నెవి'
లాంటి నియొప్లాసములు వృద్ధి చెందవు.
నియోప్లాస్టిక్ కణుతులు సాధారణంగా వివిధ రకాల కణములు కలిగి వుంటాయి.కాని వాటి వృద్ధి మరియు వృద్ధి యొక్క మూలాలు ఒకే గుంపుకు చెందిన నియొప్లాస్టిక్ కణముల పై ఆధారపడి వుంటుంది.ఈ నియొప్లాస్టిక్ కణములను 'క్లోనల్' అని అనవచ్చు --అంటే అవి ఏక 'ప్రొజెనిటార్ కణము' నుండి ఉద్భవించాయి.
కొన్నిసార్లు అన్ని నియోప్లాస్టిక్ కణములు ఒకే రకమైన జన్యుపరమైన (genetic) లేదా జన్యువులకు సంబంధించి వంశపారంపర్యమైన (epigenetic) ఒక అసాధరణతను కలిగి వుంటాయి. ఈ అసాధారణతే క్లోనాలిటికి మూలం అవుతుంది.లింఫోయిడ్ (lymphoid) నియోప్లాసములలో --- ఉదా:లింఫోమ (lymphoma) మరియు లూకీమియ (leukemia), వాటి ఇమ్యునోగోబ్లిన్ (immunoglobulin) జన్యువు (బి సెల్ క్షతముల కొరకు[B cell lesions]) లేదా టి-సెల్ రిసెప్టార్ (T-cell receptor) జన్యువు (టి సెల్ క్షతముల కొరకు[T cell lesions]) లలో ఒక కణము యొక్క పునర్నిమాణాన్ని పెద్దది చేసి పరిశీలించడం ద్వారా క్లోనాలిటీని రుజువు పరచగలం.లింఫోయిడ్ కణము యొక్క పునరుత్పాదన నియొప్లాస్టిక్ అని చెప్పుటకు ఈ నిరూపణ ఇప్పుడు తప్పనిసరి [5].
నియోప్లాసములను క్లొనల్ కణముల పునరుత్పాదనగా చెప్పడానికి బాగానే వుంటుంది కాని క్లోనాలిటీని అన్ని సందర్భములలో నిరూపించలేము. కాబ్బట్టి నియొప్లాసియ నిర్వచనములో క్లోనాలిటీ అవసరము లేదు.
కణితి (లాటిన్-- వాపు) అంటే ఏదైన వాపు, నియొప్లాస్టిక్ అయినను కాకున్నను, ఇది పూర్వపు అర్ధము. ప్రస్తుతము వైద్య పరముగను మామూలుగను కూడా 'కణితి' అనే పదాన్ని నియొప్లాసముకు నానార్ధముగా వాడుచ్చున్నారు.[6]
కొన్ని నియొప్లాసములు కణితిని ఏర్పచవు. వీటికి ఉదాహరణ లూకీమియ మరియు చాలా రకముల యథార్థ స్థానములో వున్న కేన్సర్.
పెరుగు రామకృష్ణ (కవి)
పెరుగు రామకృష్ణ (జననం 27 మే 1960), ప్రముఖ రచయిత మరియు కవి. ఈయన ఇప్పటివరకూ 4 కవిత్త్వం పుస్తకాలు మరియు 2 చిన్ని కథల పుస్తకాలు ప్రచురించారు. ఇతని కవితల్లో ఆంగ్లంలోని FLEMINGO అనే కవితల సంకలనం ప్రముఖమైనది. ఈయన UWA వారి Outstanding Intellectual of 21st Century ఇంకా రంజనీ కుందుర్తి నేషనల్ అవార్డ్, కజకిస్థాన్‌ సాహిత్య పురస్కారం తదితర బహుమానాలు కూడా గెలుచుకున్నారు.
పెరుగు రామకృష్ణ 27 మే 1960 న నెల్లూరు జిల్లాలో కమలమ్మ, వెంకటేశ్వర్లు దంపతులకు జన్మించారు. ఆయన తండ్రి పెరుగు వెంకటేశ్వర్లు పద్యకవి. ఆయన సోదరుడు ఫణికుమార్ కూడా ఆంగ్లం మరియు తెలుగు భాషల్లో కవి.ఫణికుమార్ తన 27వ యేట మరణించాడు.
రామకృష్ణ నెల్లూరు జిల్లా లోని జయంపు అనే చిన్న గ్రామంలో గల జిల్లా పరిషత్ ఉన్నత పాఠశాలలో పాఠశాల విద్యను పూర్తిచేసారు. ఆంధ్ర విశ్వవిద్యాలయంలో బి.ఎ (ఆంగ్ల లిటరేచర్) ను, ఉస్మానియా విశ్వవిద్యాలయం నుండి ఎం.ఎ (పబ్లిక్ అడ్మినిస్ట్రేషన్) లను పూర్తి చేసారు. పి.జి.డి.సి.ఎ కూడా చదివారు. నాన్నగారి చంధస్సు పద్యాలు, భావ కవితలు, ఆన్నయ్య పణికుమార్‌ మదిలో మెదలి అక్షర రూపం దాల్చిన కవితలతో ఉత్తేజితుడై చదువుకునే రోజులలో తెలుగు ఉపాధ్యాయులు రంగారెడ్డి ప్రోత్సాహంతో కలం పట్టారు. పదిహేనేళ్ల చిరు ప్రాయంలోనే ఆయన కలం నుండి వెలుబడిన తొలికవిత ‘విలువ‘ . ఈ విలువ కవితలు ప్రజా హృదయాల్లోకి దూసుకుపోయాయి.
అచ్చ తెలుగు కవిత్వంలో దూసుకు పోతున్న రామకృష్ణ వృత్తిరీత్యా సహాయ వాణిజ్యపన్నుల శాఖాధికారి. ఆయన కవితలు భారతీయ సంస్కృతీ సంప్రదాయాలకు అద్దం పట్టే విధంగా ఉంటాయి.
ఆయన హైకూ కవి, అనువాదకుడు. ఆయన నెల్లూరు జిల్లా లోని పులికాట్ సరస్సు నకు వలస వచ్చిన పక్షుల గూర్చి ఆంగ్ల కవిత్వం ద్వారా తెలియజేసి ప్రసిధ్దుడైనాడు. ఆయన వ్రాసిన అనేక కవితలు, హైకూలు తెలుగు వార్తాపత్రికలు మరియు జర్నల్స్ లో ప్రచురితమైనాయి. ఆయన చేసిన అనువాదాలు 21 అంతర్జాల జర్నల్స్ మరియు అంతర్జాల సైట్స్ లో ప్రచురితమైనాయి.
గుంటూరు శేషేంద్ర శర్మ, నాగభైరవ కోటేశ్వరరావు, అద్దేపల్లి రామమెహన్‌రావులను గురుతుల్యుగా భావించే రామకృష్ణ ఎన్నో రచనలు చేశారు.పెరుగు రామకృష్ణకి సుజనారామంతో వివాహం జరిగింది . ఈ దంపతులకు ఇద్దరు కుమార్తెలు. ఒకరు శ్రీమతి సాహిత్య కళ్యాణచక్రవర్తి కాగా మరొకరు కుమారి శ్రీనిధి. ఈయన సతీమణి సుజనా కూడా కవయిత్రి మరియు ప్రభుత్వ పాఠశాలలో తెలుగు ఉపాధ్యాయిని. మహిళల సమస్యలపైన గళం విప్పే ఆమె కలం మహిళలకు చేదోడు వాదోడుగా పనిచేస్తుంది. వృత్తిరీత్యా ఆమె నెల్లూరు జిల్లా రూరల్‌ మండలం ఆమంచర్ల ప్రభుత్వ ఉన్నత పాఠశా లలో తెలుగుబాషా పండితులుగా పనిచేస్తున్నారు. ఆమె కలం నుండి జాలువారిన పసిపిల్లల మనోవికాసం, నడవడిక కోసం మల్లెమెగ్గలు, మౌనబాష్పం, శ్వేత సంతకాలు అందరినీ ఆకట్టు కుంటాయి. ఆమె జాతీయ స్థాయి అవార్డులు కూడా అందుకున్నారు. వీరిద్దరూ కలిసి సాహితీ ప్రపంచంలో తారా జువ్వల్లా దూసుకు
పోతున్నారు.ఇవేగాకుండా ఎన్నో అవార్డులు, రివార్డులను ఆయన అందుకున్నారు.
నెల్లూరు లోని స్థానిక టెలివిజన్ ఛానెల్‌లో మై ఫేవరేట్‌ బుక్‌ పేరుతో ప్రతి శని, ఆది వారలలో ఉదయం 7.30నిమిషలకు శుభోదయం కార్యక్రమంలో యువతను ప్రభావితం చేసే అంశాలతో కార్యక్రమం చేస్తున్నారు.ఈ కార్యక్రమంలో ఇప్పటి వరకు సినారే, అద్దేపల్లి శివారెడ్డి, డాక్టర్‌ గోపికృష్ణ వంటి గొప్ప గొప్ప రచయితల పుస్తకలను పరిచయం చేశారు.